pythainlp/thai-wiki-dataset-v4 huggingface dataset:
อาลส์เมร์

อาลส์เมร์  เป็นเทศบาลและเมืองในจังหวัดนอร์ทฮอลแลนด์ ประเทศเนเธอร์แลนด์ ชื่อมาจากคำในภาษาดัตช์ที่แปลว่า "ปลาไหล"  กับ "ทะเลสาบ"  เมืองตั้งอยู่ห่างจากอัมสเตอร์ดัมไปทางตะวันตกเฉียงใต้ 13 กิโลเมตร บางครั้งมีผู้ขนานนามอาลส์เมร์ว่าเป็นเมืองหลวงแห่งดอกไม้ของโลก เนื่องจากการประมูลดอกไม้ที่ใหญ่ที่สุดในโลกตั้งอยู่ที่เมืองนี้ อีกทั้งยังมีเรือนอนุบาลพรรณไม้จำนวนมากและสถานีทดลองปลูกดอกไม้อีกหนึ่งแห่ง
อัมสเติลเวน

อัมสเติลเวน  เป็นเทศบาลในจังหวัดนอร์ทฮอลแลนด์, เนเธอร์แลนด์ มีประชากรทั้งหมด 89,918 อัมสเติลเวนเป็นหนึ่งในเขตชานเมืองของอัมสเตอร์ดัม ชื่ออัมสเติลเวนมาจากแม่น้ำอัมสเติล (เช่นเดียวกับในชื่อของอัมเตอร์ดัม) และ veen แปลว่าหนองหรือทุ่งโล่ง เคแอลเอ็มมีศูนย์หลักอยู่ที่อัมสเติลเวน รวมถึงหนึ่งในบิกโฟร์ เคพีเอ็มจีด้วย ปัจจุบันอัมสเติลเวนมีชื่อเสียงในเรื่องพิพิธภัณฑ์ศิลปะโมเดิร์นของเมือง
พิพิธภัณฑ์ภูเก็ตไทยหัว

พิพิธภัณฑ์ภูเก็ตไทยหัว เป็นโรงเรียนจีนฮกเกี้ยนซึ่งปัจจุบันได้ปรับปรุงเป็นพิพิธภัณฑ์เชิงวัฒนธรรมของชาวภูเก็ต สร้างขึ้นในปี พ.ศ. 2447 ตั้งอยู่ที่ถนนกระบี่ ตำบลตลาดเหนือ อำเภอเมืองภูเก็ต จังหวัดภูเก็ต พื้นที่ของพิพิธภัณฑ์ภูเก็ตไทยหัวเดิมประกอบด้วยศาลเจ้าและโรงเรียนสอนภาษาจีนชั้นสูงชื่อ "ฮั่วบุ่น" ซึ่งจัดตั้งขึ้นเมื่อ พ.ศ. 2454 ต่อมาในปี พ.ศ. 2489 ได้เปลี่ยนชื่อเป็น โรงเรียนภูเกตจุงหัว และในปี พ.ศ. 2491 ได้เปลี่ยนมาเป็น โรงเรียน ภูเก็ตไทยหัว จนกระทั่งปี พ.ศ. 2538 โรงเรียนภูเก็ตไทยหัวได้ย้ายไปอยู่ที่ตั้งใหม่ ต่อมาในปี พ.ศ. 2545 อาคารเรียนหลังนี้ได้รับการขึ้นทะเบียนเป็นโบราณสถาน หลังจากนั้น มูลนิธิกุศลสงเคราะห์ จังหวัดภูเก็ต และผู้ที่มีส่วนเกี่ยวข้องได้ปรึกษาหารือและตกลง ที่จะปรับปรุงอาคารและพื้นที่โดยรอบเพื่อจัดตั้งเป็นพิพิธภัณฑ์ภูเก็ตไทยหัว และมีพิธีเปิดอย่างเป็นทางการในวันที่ 1 ตุลาคม พ.ศ. 2551
พิพิธภัณฑ์ภูเก็ตไทยหัว ได้รับการออกแบบอาคารให้มีรูปแบบสถาปัตยกรรมจีน-โปรตุเกส หรือ ซีโน-โปรตุกีส ซึ่งเป็นรูปแบบทั่วไปในย่านเมืองเก่าภูเก็ต มีผังอาคารเป็นแบบสี่เหลี่ยมผืนผ้าแบบสมมาตรล้อมลาน กลางอาคารที่ตรงกับช่องเปิดโล่งในหลังคา หลังคาเป็นหลังคาปั้นหยาผสมหลังคาจั่ว มุงกระเบื้องกาบกล้วยดินเผา 
ภายในพิพิธภัณฑ์ภูเก็ตไทยหัวมีการจัดแสดงภาพถ่ายเก่าๆ ของโรงเรียน ส่วนภายในอาคารจัดแสดงสิ่งของ หนังสือ ภาพถ่ายและเรื่องราวต่างๆ ของโรงเรียนภูเก็ตไทยหัว มีห้องนิทรรศการภาพ แสดงความเป็นมาของชาวจีนที่ย้ายถิ่นฐานมาอยู่ที่ ภูเก็ต บุคคลสำคัญของภูเก็ต ชุดแต่งกายประจำถิ่น อาหารพื้นเมือง เทศกาลงานประเพณี อาคารแบบชิโนโปรตุกีส และภาพถ่ายเก่าแก่ที่แสดงความเป็นมา ด้านเศรษฐกิจของภูเก็ตตั้งแต่ยุคเหมือง แร่ การทำสวนยางพารา และการท่องเที่ยว
ปวีร์ ตัณฑะเตมีย์

ปวีร์ ตัณฑะเตมีย์ (เกิดวันที่ 22 ตุลาคม พ.ศ. 2539) เป็นนักฟุตบอลชาวไทย เล่นในตำแหน่งเซ็นเตอร์แบ็ก ให้กับ พีที ประจวบ ในไทยลีก และทีมชาติไทย 
ทีมชาติ.
ปวีร์ ได้ลงเล่นให้กับทีมชาติไทยครั้งแรกในการแข่งขันฟุตบอลชิงถ้วยพระราชทานคิงส์คัพ ครั้งที่ 47 ในนัดที่แพ้อินเดีย 1–0 โดยได้ลงเล่นเป็นผู้เล่นตัวจริง แต่ถูกเปลี่ยนตัวออกในนาทีที่ 41
อินเตอร์เนชันแนลแชมเปียนส์คัพ ฤดูกาล 2019

อินเตอร์เนชันแนลแชมเปียนส์คัพ 2019 (หรือ ไอซีซี) เป็นการแข่งขันฟุตบอลกระชับมิตร ฤดูกาลที่ 7.
ทีม.
ทั้งหมด 12 ทีมที่เข้าร่วมในทัวร์นาเมนต์.
a.<templatestyles src="การอ้างอิง/styles.css"/>^a ฟีออเรนตีนา ร่วมการแข่งขันแทน โรมา ที่ถอนตัวเนื่องจากต้องลงแข่งยูฟ่ายูโรปาลีก รอบคัดเลือกรอบสอง
สนามแข่งขัน.
16 สนามแข่งขันสำหรับอินเตอร์เนชันแนลแชมเปียนส์คัพได้ประกาศออกมาเมื่อวันที่ 26 มีนาคม ค.ศ. 2019.
การแข่งขัน.
โปรแกรมการแข่งขันได้ประกาศออกมาเมื่อวันที่ 28 มีนาคม ค.ศ. 2019. แต่ละทีมจะได้ลงเล่น 3 นัด, ซึ่งรวมกันทั้งหมด 18 นัด.
ตารางคะแนน.
12 ทีมจะถูกจัดอันดับขึ้นอยู่กับผลการแข่งขันจากทั้งสามนัดของพวกเขา, กับทีมอันดับที่ดีที่สุดจะได้ครองแชมป์.
<onlyinclude></onlyinclude>
การถ่ายทอดสดในแต่ละประเทศ.
ทั้งหมด 18 นัดจะทำการสตรีมสดสำหรับการตลาดที่ขายไม่ออกและไฮไลท์การแข่งขันได้วางจำหน่ายสำหรับทุกพื้นที่รอบโลกผ่านทางเว็บไซต์อย่างเป็นทางการของไอซีซี.
สโมสรฟุตบอลแมนเชสเตอร์ซิตีในฤดูกาล 2019–20

ฤดูกาล 2019–20 เป็นฤดูกาลที่ 118 ของ สโมสรฟุตบอลแมนเชสเตอร์ซิตี แต่เป็นฤดูกาลที่ 91 ในฟุตบอลอังกฤษและเป็นฤดูกาลที่ 23 ใน พรีเมียร์ลีก นับตั้งแต่ลีกได้กำเนิดก่อตั้งขึ้นเป็นครั้งแรกโดยแมนเชสเตอร์ซิตีเป็นหนึ่งใน 22 สมาชิกระบบลีกแบบดั้งเดิม. เช่นเดียวกับ พรีเมียร์ลีก สโมสรจะได้เข้าร่วมใน เอฟเอคัพ, อีเอฟแอลคัพ และ ยูฟ่าแชมเปียนส์ลีก, หลังเป็นฤดูกาลที่ 9 ติดต่อกันของพวกเขาได้เข้าร่วมในการแข่งขัน.
ฤดูกาลเริ่มต้นระหว่างวันที่ 1 กรกฎาคม ค.ศ. 2019 ถึง 31 สิงหาคม ค.ศ. 2020.
การแข่งขัน.
      ชนะ
      เสมอ
      แพ้
พรีเมียร์ลีก.
โปรแกรมการแข่งขัน.
เมื่อวันที่ 13 มิถุนายน ค.ศ. 2019, โปรแกรมการแข่งขัน พรีเมียร์ลีก ได้ประกาศออกมาเป็นที่เรียบร้อยแล้ว.
เอฟเอคัพ.
แมนเชสเตอร์ซิตี เข้าสู่เอฟเอคัพ ในรอบที่สามในฐานะแชมป์เก่า. การจับสลากรอบที่สามได้จัดขึ้นเมื่อวันที่ 2 ธันวาคม ค.ศ. 2019.
ยูฟ่าแชมเปียนส์ลีก.
รอบแพ้คัดออก.
การจับสลากสำหรับรอบ 16 ทีมสุดท้ายได้รับการยืนยันเมื่อวันที่ 16 พฤศจิกายน.
การซื้อขายผู้เล่นและการยืมตัว.
ภาพรวมการซื้อ-ขายนักเตะ.
<templatestyles src="Col-begin/styles.css"/>
เจ้าชายวิลเฮ็ล์ม วิคทอร์แห่งปรัสเซีย

เจ้าชายวิลเฮ็ล์ม วิคทอร์แห่งปรัสเซีย  ประสูติเมื่อวันที่ 15 กุมภาพันธ์ ค.ศ. 1919 ณ คีล ชเลสวิช-ฮ็อลชไตน์ ประเทศเยอรมนี เป็นพระโอรสพระองค์เล็กและพระองค์เดียวในเจ้าชายอาดัลแบร์ทแห่งปรัสเซีย (ค.ศ. 1884–1948) และเจ้าหญิงอเดลาอีเดอแห่งซัคเซิน-ไมนิงเงิน เป็นพระราชนัดดาในจักรพรรดิวิลเฮ็ล์มที่ 2 แห่งเยอรมนี และเป็นพระญาติชั้นที่ 1 ในเกออร์ค ฟรีดริช เจ้าชายแห่งปรัสเซีย มีพระเชษฐภคินี 2 พระองค์
จากการเสกสมรสของพระบิดาและพระมารดา ทำให้พระสถานะของพระองค์นั้นเป็นที่ถกเถียงว่า มีสิทธิ์ได้รับการสืบตำแหน่ง เจ้าชายพระประมุขแห่งราชวงศ์โฮเอินท์ซ็อลเลิร์น หรือไม่ ปัจจุบันพระองค์ทรงงานในด้านการทหารและการทูต
เสกสมรส.
พระองค์ทรงเสกสมรสกับ มารี อ็องตัวแน็ต เคาน์เตสแห่งโอโยส เมื่อวันที่ 20 กรกฎาคม ค.ศ. 1944 มีพระบุตรดังนี้
ถึงแม้ว่าพระองค์จะมีพระสถานะที่ถกเถียงในเรื่องการสืบตำแหน่งพระประมุขแห่งราชวงศ์โฮเอินท์ซ็อลเลิร์น แต่พระบุตรได้รับพระอิสริยยศ เจ้าชาย/หญิงแห่งปรัสเซีย พร้อมฐานันดรรอยัลไฮเนส เจ้าชายวิลเฮ็ล์ม วิคทอร์ สิ้นพระชนม์ลงเมื่อ 7 กุมภาพันธ์ ค.ศ. 1989 ซึ่งเป็นวันก่อนครบรอบวันประสูติปีที่ 70 เพียง 8 วัน
สถานีหลีจื่อป้า

สถานีหลีจื่อป้า  เป็นสถานีหนึ่งในเส้นทางรถไฟฟ้าฉงชิ่ง สาย 2 ตั้งอยู่อำเภอหยูจงในเขตเทศบาลนครฉงชิ่ง ประเทศจีน โดยสถานีและอาคารที่พักอาศัยถูกสร้างเป็นโครงสร้างเดียวกันและสร้างขึ้นมาพร้อมกันทั้งหมด ซึ่งมีผู้เข้าใจว่าเส้นทางรถไฟและสถานีดังกล่าวถูกสร้างผ่านตัวอาคารในภายหลัง เปิดให้บริการตั้งแต่ พ.ศ. 2547
ตัวสถานีตั้งอยู่ภายในชั้นที่หกถึงแปดของอาคารที่พักอาศัยความสูง 19 ชั้น มีการติดตั้งอุปกรณ์ลดเสียงชนิดพิเศษ เพื่อมิให้รบกวนผู้อยู่อาศัยอยู่ในอาคารดังกล่าว โดยอุปกรณ์ดังกล่าวจะถูกเปิดเมื่อมีรถไฟฟ้าจะเข้าเทียบสถานี ซึ่งลดความดังจากเสียงรถไฟลงจนเท่าเสียงเครื่องล้างจาน
อาเล็กซานดาร์ วูชิช

อาเล็กซานดาร์ วูชิช (เกิด 5 มีนาคม พ.ศ. 2513) เป็นนักการเมืองชาวเซอร์เบีย และประธานาธิบดีคนปัจจุบันของเซอร์เบียตั้งแต่ 31 พฤษภาคม พ.ศ. 2560
นอกจากนี้ เขายังดำรงตำแหน่งสมาชิกรัฐสภาเซอร์เบีย และเป็นรัฐมนตรีว่าการกระทรวงสารสนเทศตั้งแต่ปี 1998 ถึง 2000 และต่อมาเป็นรัฐมนตรีว่าการกระทรวงกลาโหมตั้งแต่ปี 2012 ถึง 2013 ในเดือนเมษายน 2560 เขาได้รับเลือกเป็นประธานาธิบดีด้วยคะแนนเสียงมากกว่า 55% ในรอบแรก เขาเข้ารับตำแหน่งอย่างเป็นทางการเมื่อวันที่ 31 พฤษภาคม 2017 สืบต่อจากตอมิสลัฟ นิกอลิช พิธีเข้ารับตำแหน่งจัดขึ้นเมื่อวันที่ 23 มิถุนายน 2017
ในช่วงที่เขาเป็นรัฐมนตรีกระทรวงสารสนเทศภายใต้รัฐบาลของสลอบอดัน มีลอเชวิช เขาได้แนะนำมาตรการที่เข้มงวดกับนักข่าว โดยเฉพาะอย่างยิ่งในช่วงสงครามคอซอวอ ในช่วงหลังการปฏิวัติบูลดอลเซอร์ เขาเป็นหนึ่งในบุคคลที่โดดเด่นที่สุดของฝ่ายค้าน นับตั้งแต่ก่อตั้งพรรคใหม่ในปี 2018 เขาเปลี่ยนจากแนวคิดยูโรเซปติคหัวรุนแรงและขวาจัดแบบเดิม ไปสู่ตำแหน่งทางการเมืองที่สนับสนุนยุโรป อนุรักษ์นิยม และประชานิยม แนวร่วมที่นำโดยพรรคก้าวหน้าเซอร์เบียได้ชนะการเลือกตั้งในปี 2012 และพรรคก้าวหน้าเซอร์เบียก็กลายเป็นส่วนหนึ่งของรัฐบาลเป็นครั้งแรก ซึ่งนำไปสู่การสถาปนาระบบพรรคที่มีอำนาจเหนือกว่า หลังจากที่เขาเป็นหัวหน้ารัฐบาลในปี 2014 เขาสัญญาว่าจะปฏิบัติตามกระบวนการภาคยานุวัติของสหภาพยุโรป (EU) ต่อไปโดยการแปรรูปธุรกิจของรัฐและเปิดเสรีเศรษฐกิจ
ในเดือนธันวาคม 2015 สหภาพยุโรปได้เปิดบทแรกในระหว่างการประชุมภาคยานุวัติกับคณะผู้แทนเซอร์เบียที่นำโดยวูชิช เขาเป็นหนึ่งในบุคคลสำคัญในความร่วมมือและการเจรจาระหว่างรัฐบาลคอซอวอและเซอร์เบียโดยสหภาพยุโรป โดยสนับสนุนการดำเนินการตามข้อตกลงบรัสเซลส์ในการทำให้ความสัมพันธ์เป็นปกติ หลังจากการเจรจาโดยอาศัยตัวกลางของสหรัฐฯ เขาได้ลงนามในข้อตกลงในเดือนกันยายน 2020 เพื่อทำให้ความสัมพันธ์ทางเศรษฐกิจกับคอซอวอเป็นปกติ และจะย้ายสถานทูตเซอร์เบียในอิสราเอลไปยังกรุงเยรูซาเลมด้วย เขาเป็นหนึ่งในผู้ริเริ่ม Open Balkan (เดิมชื่อ Mini Schengen Zone) ซึ่งเป็นเขตเศรษฐกิจของประเทศบอลข่านที่มีจุดมุ่งหมายเพื่อรับประกัน "เสรีภาพสี่ประการ" ผู้สังเกตการณ์ได้บรรยายถึงการปกครองของวูชิช ว่าเป็นระบอบเผด็จการหรือเสรีประชาธิปไตยโดยอ้างถึงเสรีภาพของสื่อมวลชนที่ลดลง
ฮาร์ตบี

ฮาร์ตบี (เกาหลี: ; อาร์อาร์: "Hateubi") เป็นกลุ่มบอยแบนด์สัญชาติเกาหลีใต้ที่ก่อตั้งโดยMarblePop Entertainment ประกอบด้วยสมาชิกสี่คนคือ โดจิน, จินอุค, ชานยอง และ บยอลฮา เปิดตัวครั้งแรกกับซิงเกิล "Shine" ในวันที่ 3 ธันวาคม 2014 จากนั้นจึงเปิดตัวอย่างเป็นทางการด้วยมินิอัลบั้ม "Remember" ในวันที่ 6 พฤษภาคม 2015
วัดจีนในดิลี

วัดจีนในดิลี เป็นศาสนสถานของชาวจีนโพ้นทะเล ตั้งอยู่ในกรุงดิลี ประเทศติมอร์-เลสเต สร้างใน พ.ศ. 2471 ในยุคที่โปรตุเกสปกครองติมอร์ และยังมีการประกอบพิธีกรรมทางศาสนามาจนถึงปัจจุบัน
อาคารหลักประดิษฐานกวนอู แม่ทัพชาวจีนที่ได้รับการยอมรับนับถือตามคติศาสนาพื้นบ้านจีน ลัทธิขงจื๊อ และศาสนาพุทธแบบจีน อีกอาคารหนึ่งประดิษฐานกวนอิม พระโพธิสัตว์ที่ศาสนาพื้นบ้านจีนให้การยอมรับนับถือ
ประวัติ.
พ.ศ. 2469 ชุมชนจีนในดิลีได้ก่อตั้งวัดอย่างง่าย ๆ ภายในโรงรถ ภายในวัดประดิษฐานรูปเคารพสูง 30 เซนติเมตรซึ่งนำมาจากประเทศจีน กระทั่งใน พ.ศ. 2471 รัฐบาลโปรตุเกสและชุมชนจีนได้บริจาคทุนจำนวนหนึ่งสำหรับสร้างวัดหลังปัจจุบัน เมื่อสร้างแล้วเสร็จจึงนำรูปเคารพเข้าไปประดิษฐานยังอาคารที่ถูกสร้างใหม่
ราฟาแอล กึไรรู

ราฟาแอล อาดึลีนู ฌูแซ กึไรรู (เกิดวันที่ 22 ธันวาคม ค.ศ. 1993) เป็นนักฟุตบอลอาชีพชาวโปรตุเกส ปัจจุบันเล่นให้กับสโมสรไบเอิร์นมิวนิกและทีมชาติโปรตุเกส โดยเล่นในตำแหน่งแบ็กซ้ายเป็นหลัก แต่สามารถเล่นในตำแหน่งกองกลางฝั่งซ้ายได้ด้วย
กึไรรูเกิดในเมืองเลอบล็อง-เมนีล ย่านชานกรุงปารีส บิดาเป็นชาวโปรตุเกส ส่วนมารดาเป็นชาวฝรั่งเศส เขาเริ่มต้นอาชีพนักฟุตบอลที่สโมสรก็อง ต่อมาใน ค.ศ. 2013 เขาเซ็นสัญญากับสโมสรลอรีย็องที่ซึ่งเขาเปิดตัวในลีกเอิง ในเดือนมิถุนายน ค.ศ. 2016 เขาได้เข้าร่วมสโมสรโบรุสซีอาดอร์ทมุนท์
กึไรรูเป็นตัวแทนประเทศโปรตุเกสในทีมชาติรุ่นอายุไม่เกิน 21 ปี และทีมชาติชุดหลัก โดยเปิดตัวกับชุดหลักใน ค.ศ. 2014 เขาเป็นส่วนหนึ่งของทีมชาติที่ลงแข่งขันในฟุตบอลโลก 2018 และฟุตบอลชิงแชมป์แห่งชาติยุโรป 2016 โดยเป็นผู้ชนะเลิศการแข่งขันรายการหลัง
ราฟา ซิลวา

ราฟาแอล อาลึชังดรึ "ราฟา" ฟือร์นังดึช ฟึไรรา ดา ซิลวา (เกิดวันที่ 17 พฤษภาคม ค.ศ. 1993) เป็นนักฟุตบอลชาวโปรตุเกส ปัจจุบันเล่นให้กับสโมสรไบฟีกาและทีมชาติโปรตุเกสในตำแหน่งกองกลางตัวรุก
หลังจากเริ่มต้นอาชีพนักฟุตบอลที่สโมสรไฟเร็งซึ ราฟาได้ย้ายไปยังสโมสรบรากาใน ค.ศ. 2013 และลงเล่นให้กับสโมสรมากกว่า 100 นัด โดยเป็นผู้ชนะเลิศในตาซาดึปูร์ตูกัล 2016 เขาเข้าร่วมสโมสรไบฟีกาใน ค.ศ. 2016
ในฐานะผู้เล่นทีมชาติโปรตุเกสชุดหลักตั้งแต่ ค.ศ. 2014 ราฟาเป็นตัวแทนประเทศในการแข่งขันฟุตบอลโลก 2014 และฟุตบอลชิงแชมป์แห่งชาติยุโรป 2016 โดยเป็นผู้ชนะเลิศการแข่งขันรายการหลัง
วีลียัม การ์วัลยู

วีลียัม ซิลวา ดึ การ์วัลยู (เกิดวันที่ 7 เมษายน ค.ศ. 1992) เป็นนักฟุตบอลอาชีพชาวโปรตุเกส ปัจจุบันลงเล่นในตำแหน่งกองกลางตัวรับให้กับเรอัลเบติส สโมสรในลาลิกา และทีมชาติโปรตุเกส
เขาเริ่มต้นอาชีพจากสถาบันฟุตบอลของสปอร์ติงลิสบอน และถูกพัฒนาจนขึ้นสู่ทีมชุดใหญ่ขณะมีอายุ 18 ปี เขาลงเล่นให้กับทีม 192 นัดในทุกรายการ ช่วยให้ชนะเลิศตาซาดึปูร์ตูกัล 2015 เขาย้ายร่วมทีมเรอัลเบติส ในปี ค.ศ. 2018 ก่อนช่วยให้ทีมชนะเลิศโกปาเดลเรย์ ในปี ค.ศ. 2022
ในลงเล่นให้กับทีมชาติโปรตุเกสชุดใหญ่ตั้งแต่ ค.ศ. 2013 การ์วัลยูยังเป็นตัวแทนประเทศในการแข่งขันฟุตบอลโลกสองครั้ง รวมถึงฟุตบอลชิงแชมป์แห่งชาติยุโรปสองครั้ง ซึ่งในปี ค.ศ. 2016 เขาช่วยให้ทีมชนะเลิศที่ประเทศฝรั่งเศส
 "ณ วันที่ 10 กันยายน 2019"
 "ณ วันที่ 10 กันยายน 2019"
เกียรติประวัติ.
สโมสร.
สปอร์ติง
ทีมชาติ.
โปรตุเกส อายุไม่เกิน 21 ปี
โปรตุเกส
มารียู รุย

มารียู รุย ซิลวา ดูวาร์ตึ (เกิดวันที่ 27 พฤษภาคม ค.ศ. 1991) เป็นนักฟุตบอลอาชีพชาวโปรตุเกส ปัจจุบันเล่นในตำแหน่งแบ็กซ้ายให้กับสโมสรนาโปลีในอิตาลี
รุยเริ่มอาชีพนักฟุตบอลที่สโมสรไบฟีกา จากนั้นได้ใช้เวลาส่วนใหญ่อยู่ในอิตาลีโดยเป็นตัวแทนสโมสรเอมโปลี, โรมา และนาโปลีในเซเรียอา
รุยเป็นส่วนหนึ่งของทีมชาติโปรตุเกสในการแข่งขันฟุตบอลโลก 2018
แซดริก ซูวารึช

แซดริก รีการ์ดู อัลวึช ซูวารึช (เกิด 31 สิงหาคม ค.ศ. 1991) หรือที่รู้จักกันในชื่อ แซดริก เป็นนักฟุตบอลอาชีพชาวโปรตุเกส ปัจจุบันเล่นในตำแหน่งแบ็กขวาให้กับอาร์เซนอล และทีมชาติโปรตุเกส
แซดริกเริ่มต้นอาชีพนักฟุตบอลที่สโมสรสปอร์ติงลิสบอน ตลอดสี่ฤดูกาลของเขากับสโมสรในปรีไมราลีกา แซดริกปรากฏตัวในเกมการแข่งขัน 89 เกม และทำประตูได้ 2 ประตู ต่อมาใน ค.ศ. 2015 เขาเซ็นสัญญากับเซาแทมป์ตัน
หลังจากลงเล่นในระดับเยาวชนทั้งหมด 72 ครั้ง แซดริกก็ได้เปิดตัวกับทีมชาติโปรตุเกสชุดใหญ่ใน ค.ศ. 2014 เขาเป็นตัวแทนประเทศในการแข่งขันฟุตบอลโลก 2018 และฟุตบอลชิงแชมป์แห่งชาติยุโรป 2016 โดยเป็นผู้ชนะเลิศการแข่งขันรายการหลัง
วีไยรีญา

อาดึลีนู อังแดร วีไยรา ดึ ไฟรตัช  หรือที่รู้จักกันในชื่อ วีไยรีญา (เกิดวันที่ 24 มกราคม ค.ศ. 1986) เป็นนักฟุตบอลอาชีพชาวโปรตุเกส ปัจจุบันเล่นให้กับสโมสรปาโอกในตำแหน่งแบ็กซ้ายเป็นหลัก
วีไยรีญาถนัดทั้งซ้ายและขวา เขาเริ่มเล่นฟุตบอลที่สโมสรโปร์ตู แต่ใช้เวลาส่วนใหญ่ในอาชีพฟุตบอลกับปาโอกและเฟาเอ็ฟเอ็ล ว็อลฟส์บวร์ค
วีไยรีญาเปิดตัวกับทีมชาติโปรตุเกสใน ค.ศ. 2013 และเป็นส่วนหนึ่งของทีมชาติที่ลงแข่งขันในฟุตบอลโลก 2014 และผู้เล่นในฟุตบอลชิงแชมป์แห่งชาติยุโรป 2016 โดยเป็นผู้ชนะเลิศในการแข่งขันรายการหลัง
ดานีลู ปึไรรา

ดานีลู ลูอิช แอลียู ปึไรรา #เปลี่ยนทาง (เกิดวันที่ 9 กันยายน ค.ศ. 1991) เป็นนักฟุตบอลอาชีพชาวโปรตุเกส ปัจจุบันเล่นในตำแหน่งกองกลางตัวรับให้แก่ปารีแซ็ง-แฌร์แม็งในลีกเอิงโดยยืมตัวจากโปร์ตูและทีมชาติโปรตุเกส
ปึไรราจากทีมเยาวชนของไบฟีกา ก่อนที่จะทำสัญญากับปาร์มาในเซเรียอาเมื่อ ค.ศ. 2010 เขาถูกปล่อยยืมตัวให้แก่หลายสโมสร ก่อนที่จะได้ทำสัญญากับมารีตีมูใน ค.ศ. 2013 ต่อมาในเดือนกรกฎาคม ค.ศ. 2015 เขาย้ายไปโปร์ตูด้วยค่าตัวประมาณ 4.5 ล้านยูโร เขามีส่วนช่วยให้สโมสรชนะเลิศปรีไมราลีกา 2 สมัยและ Taça de Portugal หนึ่งสมัย โดยเขาเป็นส่วนหนึ่งของทีมชุดที่ชนะเลิศดับเบิลแชมป์ในประเทศใน ค.ศ. 2020 เขาลงเล่นให้แก่โปร์ตูทั้งสิ้น 202 นัด ก่อนที่ในเดือนตุลาคม ค.ศ. 2020 จะย้ายไปเล่นให้แก่ปารีแซ็ง-แฌร์แม็งในฝรั่งเศสด้วยสัญญายืมตัวหนึ่งปี
ปึไรราเกิดที่กินี-บิสเซา และได้เล่นให้แก่ทีมชาติโปรตุเกสชุดเยาวชนในรุ่นอายุไม่เกิน 18, 19, 20 และ 21 ปี โดยได้เข้าชิงชนะเลิศฟุตบอลโลกเยาวชนอายุไม่เกิน 20 ปี 2011 เขาลงเล่นนัดแรกให้แก่ทีมชาติชุดใหญ่ใน ค.ศ. 2015 และเป็นส่วนหนึ่งของทีมชาติชุดที่ชนะเลิศฟุตบอลชิงแชมป์แห่งชาติยุโรป 2016 และยูฟ่าเนชันส์ลีก 2019 รอบสุดท้าย
เกียรติประวัติ.
สโมสร.
โปร์ตู
ปารีแซ็ง-แฌร์แม็ง
ทีมชาติ.
โปรตุเกส อายุไม่เกิน 20 ปี
โปรตุเกส
ออกขุนศรีวิสารวาจา

ขุนศรีวิสารวาจา เป็นบุคคลที่มีตัวตนจริงในประวัติศาสตร์ เป็นขุนนางและนักการทูตชาวสยามที่ได้เดินทางไปเยือนประเทศฝรั่งเศสในฐานะตรีทูตของเจ้าพระยาโกษาธิบดี (ปาน) เมื่อ พ.ศ. 2229
ออกขุนศรีวิสารวาจา สันนิษฐานว่าอาจจะเกิดในราวปี 2199–2204 ในช่วงต้นรัชสมัยของสมเด็จพระนารายณ์มหาราช ส่วนบิดาของออกขุนศรีวิสารวาจานั้นเคยเป็นราชทูตเดินทางไปเจริญสัมพันธไมตรีกับโปรตุเกส สำหรับออกขุนศรีวิสารวาจานั้นก่อนเป็นตรีทูตเดินทางไปฝรั่งเศสเคยเป็นทูตเดินทางไปเจริญสัมพันธไมตรีที่จักรวรรดิโมกุล มาแล้ว
ส่วนสาเหตุที่ท่านได้เป็นตรีทูตเดินทางไปฝรั่งเศสคงเป็นเพราะต้องการให้ท่านได้เรียนรู้งานโดยสันนิษฐานว่าบิดาและท่านอาจจะรับราชการอยู่ในกรมท่า แต่ตัวท่านก็เกือบมิได้เดินทางไปฝรั่งเศส เนื่องจากก่อนเดินทางเพียง 8 วันได้มีผู้ถวายฎีกาต่อสมเด็จพระนารายณ์มหาราช ฟ้องร้องท่านด้วยเรื่องราวบางอย่างแต่ฎีกาฉบับนั้นก็ถูกตีตกไป ซึ่งคณะทูตชุดนี้เดินทางไปฝรั่งเศสพร้อมกับคณะทูตของอาแล็กซ็องดร์ อัศวินแห่งโชมง ที่เดินทางเข้ามายังกรุงศรีอยุธยาเพื่อเจริญสัมพันธไมตรี โดยออกขุนศรีวิสารวาจาเป็นผู้อัญเชิญพระราชสาส์นก่อนส่งต่อให้ออกพระวิสูตรสุนทร
ต่อมาคณะทูตชุดนี้ได้เดินทางกลับกรุงศรีอยุธยาพร้อมกับซีมง เดอ ลาลูแบร์และโกลด เซเบอแร ดูว์ บูแล ที่เป็นทูตเดินทางเข้ามาเจริญพระราชไมตรีกับสมเด็จพระนารายณ์มหาราช โดยลาลูแบร์ได้บันทึกว่าออกขุนศรีวิสารวาจาได้ทำหน้าที่ถวายรายงานเรื่องราวที่ได้จดบันทึกมาตั้งแต่ต้นจนจบ ในเหตุการณ์การปฏิวัติสยาม พ.ศ. 2231 ออกขุนศรีวิสารวาจาได้เข้าร่วมก่อการกับทางฝั่งพระเพทราชา พร้อมกับออกพระวิสูตรสุนทร ราชทูต และออกหลวงกัลยาราชไมตรี อุปทูต ต่อมาในปี 2241 ท่านได้ทำหน้าที่เป็นหัวหน้าคณะขุนนางออกไปรับคณะทูตที่นำโดยบาทหลวงกีย์ ตาชาร์ ที่นำพระราชสาส์นของพระเจ้าหลุยส์ที่ 14 มาถวายแด่สมเด็จพระเพทราชา ณ เมืองมะริด
วรนิษฐ์ ถาวรวงศ์

วรนิษฐ์ ถาวรวงศ์ (เกิด 9 ตุลาคม พ.ศ. 2539) ชื่อเล่น มุก เป็นยูทูบเบอร์ชาวไทย อดีตสังกัดจีเอ็มเอ็มทีวี มีชื่อเสียงเป็นที่รู้จักจากซีรีส์เรื่อง Ugly Duckling รักนะเป็ดโง่ ปัจจุบันขึ้นแท่นเป็น CEO เปิดบริษัทผลิตซีรีส์ภายใต้ชื่อ FRT Entertainment 
ประวัติ.
วรนิษฐ์ ถาวรวงศ์ ชื่อเล่น มุก เกิดเมื่อวันที่ 9 ตุลาคม 2539 กรุงเทพมหานคร เป็นบุตรสาวคนเล็ก มีพี่ชาย 1 คน คือ เมฆ (จิรกิตติ์ ถาวรวงศ์) สำเร็จการศึกษาระดับมัธยมศึกษาจาก โรงเรียนสตรีวิทยา ๒ และสำเร็จการศึกษาระดับปริญญาตรีจาก คณะมนุษยศาสตร์ มหาวิทยาลัยเกษตรศาสตร์ สาขานิเทศศาสตร์
จุดยืนทางการเมือง.
วรนิษฐ์สนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563
มัลวีนา สมาแช็ก

มัลวีนา สมาแช็ก-กอแด็ก (3 มิถุนายน ค.ศ. 1996 –) เป็นนักวอลเลย์บอลหญิงชาวโปแลนด์ ปัจจุบันเล่นให้กับซาเนตตีแบร์กาโมและทีมชาติโปแลนด์ในตำแหน่งตัวตีนอกด้าน/ตัวตีตรงข้าม
สมาแช็กเริ่มต้นอาชีพนักวอลเลย์บอลกับสโมสรแอสแอ็มแอสแปแซ็ดแปแอส ซอสนอวีแยตส์ หลังจากนั้นสองฤดูกาลเธอย้ายไปยังกาแปแอส แคมิกปอลิตแซในฤดูกาล 2017–18 และในฤดูกาลต่อมาเธอไปเล่นให้กับซาเนตตีแบร์กาโม
สมาแช็กลงแข่งให้กับทีมชาติตั้งแต่ชุดเยาวชน เธอเป็นส่วนหนึ่งของทีมชาติรุ่นอายุไม่เกิน 18 ปี ในการแข่งขันวอลเลย์บอลยุวชนหญิงชิงแชมป์ยุโรป 2013 เธอลงเล่นให้ทีมชาติชุดใหญ่ในอีกหนึ่งปีถัดมา และได้เข้าร่วมแข่งขันวอลเลย์บอลเวิลด์กรังด์ปรีซ์ 2014
ราอุล ฆิเมเนซ

ราอุล อาลอนโซ ฆิเมเนซ โรดริเกซ (เกิด 5 พฤษภาคม ค.ศ. 1991) เป็นนักฟุตบอลชาวเม็กซิโก ปัจจุบันเล่นในตำแหน่งกองหน้าให้กับฟูลัม และทีมชาติเม็กซิโก
เกียรติประวัติ.
สโมสร.
อาเมริกา
อัตเลติโกเดมาดริด
ไบฟีกา
ทีมชาติ.
เม็กซิโก อายุไม่เกิน 23 ปี
เม็กซิโก
ฟาบีโอ บาลาโซ

ฟาบีโอ บาลาโซ (20 ตุลาคม ค.ศ. 1995 —) เป็นนักวอลเลย์บอลชายชาวอิตาลี ปัจจุบันเล่นให้กับลูเบ กูชีเน ชีวีตาโนวาและทีมชาติอิตาลีในตำแหน่งตัวรับอิสระ
ประวัติ.
บาลาโซเริ่มต้นอาชีพนักวอลเลย์บอลด้วยการเป็นนักกีฬาเยาวชนให้กับสโมสรเตรบาเซเลเกในปี ค.ศ. 2010 ต่อมาในปี ค.ศ. 2012 เขาได้ย้ายไปยังสโมสรปัลลาโวโลปาโดวา โดยได้รางวัลชนะเลิศจากวอลเลย์บอลชายเซเรียอาดูเอ และโกปปาอีตาเลียดีเซเรียอาดูเอ ฤดูกาล 2013–14
บาลาโซเป็นตัวแทนประเทศอิตาลีในทีมชาติรุ่นอายุไม่เกิน 23 ปี และทีมชาติชุดหลัก โดยเปิดตัวกับชุดหลักใน ค.ศ. 2015 เขาเป็นส่วนหนึ่งของทีมชาติที่ลงแข่งขันในวอลเลย์บอลชายชิงแชมป์โลก รุ่นอายุไม่เกิน 23 ปี 2015 ซึ่งได้รับรางวัลเหรียญทองแดงและวอลเลย์บอลชายเวิลด์แกรนด์แชมเปียนคัพ 2017 โดยได้รางวัลรองชนะเลิศจากแข่งขัน
ในฤดูกาล 2018–19 เขาได้เซ็นสัญญากับสโมสรลูเบ กูชีเน ชีวีตาโนวา โดยเป็นผู้ชนะเลิศในเซเรียอาอูโนและซีอีวีแชมเปียนส์ลีก ฤดูกาล 2018–19
โซเฟียที่หนึ่ง เจ้าหญิงมือใหม่

โซเฟียที่หนึ่ง  เป็นการ์ตูนของดิสนีย์ที่เผยแพร่ในวันที่ 18 พฤษจิกายน ค.ศ.2012 โดยเจมี มิตเชลล์ เป็นทั้งผู้กำกับ และผู้อำนวยการผลิต และเคร็ก เกอร์เบอร์เป็นทั้งผู้สร้าง, ผู้ตัดต่อ และผู้ผลิต. การ์ตูนเรื่องนี้เป็นเรื่องที่เกี่ยวกับโซเฟีย ซึ่งกลายเป็นเจ้าหญิง เพราะมิแรนดา แม่ของเธอ แต่งงานกับราชาโรแลนด์ที่สองแห่งเอนแชนเซีย ตอนสุดท้ายของเรื่องนี้ถูกเผยแพร่ในวันที่ 8 กันยายน ค.ศ.2018.
ตอน.
<onlyinclude>
</onlyinclude>
การตอบรับ.
ในเดือนตุลาคม ค.ศ.2012 โซเฟียถูกกล่าวว่าเป็นเจ้าหญิงลาตินคนแรก โดยโฆษกของดิสนีย์ได้กล่าวไว้ว่า "...ราชินีมิแรนดา ผู้เป็นแม่ของโซเฟีย ถือกำเนิดที่กาลดิซ (Galdiz) ซึ่งเป็นที่ที่มีวัฒนธรรมลาตินอยู่. มิแรนดาแต่งงานกับบิรก์ บัลธาซาร์ ผู้ปกครองอาณาจักรฟรีเซนเบิร์ก (Freezenberg) และค่อยย้ายไปอาศัยที่เอนแชนเซีย (Enchancia)..."
ในเมื่อกาลดิซได้อิงถึงสเปน และฟรีเซนเบิร์กได้อิงถึงสแกนดิเนเวีย. จึงทำให้ทางNational Hispanic Media Coalitionกล่าวว่า โซเฟียเป็นคนที่มีเชื้อสายลูกครึ่งสเปน และไม่ใช่ชาวลาตินแต่อย่างใด
มีโน

ซง มิน-โฮ (เกาหลี: ; เกิด 30 มีนาคม ค.ศ. 1993) รู้จักกันในชื่อการแสดงว่า มิโน เป็นแร็ปเปอร์ นักร้อง นักแต่งเพลง โปรดิวเซอร์ และนักแสดงชาวเกาหลีใต้ หลังจากอยู่กับวงบัลลาด BoM เป็นเวลา 2 ปี ตั้งแต่ปี 2011 ถึง 2013 เขาก็เข้าร่วมวายจีเอนเตอร์เทนเมนต์ มิโนเปิดตัวเป็นสมาชิกของบอยแบนด์ วินเนอร์ ในปี 2014 ซึ่งก่อตั้งขึ้นจากรายการเซอร์ไวเวิลของเอ็มเน็ต ที่ชื่อว่า "WIN: Who Is Next"
ชีวิตช่วงต้น.
ซง มิน-โฮ เกิดเมื่อวันที่ 30 มีนาคม ค.ศ. 1993 ในยงอิน จังหวัดคย็องกี มีน้องสาวชื่อ ดัน-อา ซึ่งเป็นสมาชิกของนิวเอฟโอ ปัจจุบันจบจากโรงเรียนพหุศิลป์ฮันลิมในปี ค.ศ. 2011
การจลาจลที่กรุงจาการ์ตา พ.ศ. 2562

การจลาจลที่กรุงจาการ์ตา เกิดขึ้นในวันที่ 21 พฤษภาคม พ.ศ. 2562 ต่อมาในวันที่ 23 พฤษภาคม พ.ศ. 2562 เกิดการปะทะมีผู้เสียชีวิต 8 ราย บาดเจ็บ 600 ราย มีการจุดไฟเผารถยนต์หลายคัน และขว้างประทัดใส่ตำรวจ ตำรวจซึ่งอยู่ในชุดปราบจลาจล ได้ยิงแก๊สน้ำตาสลายฝูงชน 
การประท้วงเกิดขึ้นหลังจากที่ผลการเลือกตั้งระบุว่า นายวิโดโด ชนะนายปราโบโว ซูบิอันโต คู่แข่งของเขา หลังการประกาศผลการเลือกตั้งอย่างเป็นทางการเมื่อวันอังคาร ประชาชนหลายพันคนได้รวมตัวกันที่ด้านหน้าอาคารตรวจสอบการเลือกตั้ง เพื่อสนับสนุนนายปราโบโว แต่ต่อมาผู้ประท้วงได้ย้ายไปยังพื้นที่อื่น ๆ ทั่วกรุงจาการ์ตา กลุ่มผู้ประท้วง ได้รื้อทำลายบาทวิถี รวมถึงป้ายบอกทางต่าง ๆ บนท้องถนน และยังจุดไฟเผาแผงขายอาหาร รวมถึงป้อมตำรวจ หลังจากตำรวจเรียกร้องให้สลายการชุมนุม สถานีโทรทัศน์ท้องถิ่นหลายแห่งเผยแพร่ภาพการเผชิญหน้ากันระหว่างผู้ประท้วงและตำรวจในหลายพื้นที่ของเมือง ทหารมากกว่า 30,000 นาย ถูกส่งเข้ามาในกรุงจาการ์ตา เพื่อเตรียมรับมือกับความรุนแรงที่อาจเกิดขึ้น นายวีรันโต หัวหน้ารัฐมนตรีฝ่ายความมั่นคง กล่าวว่า การเข้าถึงโซเชียลมีเดียจะถูกปิดกั้นในบางพื้นที่ เขาระบุว่า การจำกัดรวมถึง การส่งต่อวิดีโอและภาพ เพื่อควบคุมการเผยแพร่ข้อมูลเท็จ
เขตสงวนแห่งชาติตัมโบปาตา

เขตสงวนแห่งชาติตัมโบปาตา  เป็นเขตสงวนแห่งชาติที่เปรู ตั้งอยู่ในส่วนตะวันออกเฉียงใต้ของแคว้นแคว้นมาเดรเดดีโอส ก่อตั้งขึ้นเมื่อวันที่ 4 กันยายน พ.ศ. 2543 โดยคำสั่งของประธานาธิบดีอัลเบร์โต ฟูฆิโมริ เขตสงวนแห่งนี้ช่วยปกป้องระบบนิเวศป่าฝนเขตร้อนหลายแห่งเพื่ออนุรักษ์ป่าไม้ดังกล่าวและใช้ทรัพยากรป่าไม้อย่างยั่งยืนโดยผู้คนรอบ ๆ เขตสงวน
ภูมิศาสตร์.
เขตสงวนแห่งชาติตัมโบปาตาตั้งอยู่ทางใต้ของแม่น้ำมาเดร เด ดีโอส ในจังหวัดตัมโบปาตา แคว้นมาเดรเดดีโอส ติดกับพรมแดนประเทศโบลิเวียทางทิศตะวันออกและติดกับอุทยานแห่งชาติบาอัวฆา โซเนเน ทางทิศใต้
พื้นที่ประกอบด้วยเนินป่าและที่ราบโดยมีระดับความสูงตั้งแต่ 200 ถึง 400 เมตรจากระดับน้ำทะเล พื้นที่มีหนองน้ำทะเลสาบรูปแอกวัวและแม่น้ำที่คดเคี้ยว แม่น้ำสายหลักในเขตสงวน ได้แก่ แม่น้ำตัมโบปาตา, แม่น้ำมาลิโนว์ซกิ (Malinowski) และแม่น้ำเอแอต (Heath)
ภูมิอากาศ.
อุณหภูมิเฉลี่ยตลอดปีในพื้นที่คือ 26 °C โดยมีช่วงระหว่าง 10 ° ถึง 38 °C อุณหภูมิที่ลดลงเกิดจากกระแสลมหนาวจากแอนตาร์กติก คลื่นความเย็นเหล่านี้เกิดขึ้นในเดือนมิถุนายนและกรกฎาคม ฤดูฝนจะเกิดขึ้นระหว่างเดือนธันวาคมถึงมีนาคม 
นิเวศวิทยา.
เขตอนุรักษ์แห่งชาติตัมโบปาตาปกป้องพื้นที่ของป่าฝน ซึ่งเป็นป่ากึ่งเขตร้อนที่มีความชื้นสูง ตามการจำแนกเขตชีวิตของโฮลด์ริดจ์ เขตสงวนมีความสำคัญต่อระบบนิเวศเนื่องจากเป็นส่วนหนึ่งของทางเชื่อมผืนป่า บิลคาบัมบา อัมโบโร (Vilcabamba Amboro) ซึ่งขยายเข้าไปยังประเทศโบลิเวียที่มีพรมแดนติดกัน
สกล ชื่นตระกูล

พลเอก สกล ชื่นตระกูล หรือ บิ๊กแขก อดีตสมาชิกวุฒิสภาไทย ชุดที่ 12 อดีตที่ปรึกษาพิเศษกองทัพบกอดีตแม่ทัพภาคที่ 4อดีตราชองครักษ์พิเศษอดีตที่ปรึกษานายกรัฐมนตรี ผู้แทนพิเศษของรัฐบาล อดีตหัวหน้าฝ่ายติดตามและประสานงาน ศูนย์ปฎิบัติการคณะรักษาความสงบแห่งชาติ และอดีตประธานกรรมการธนาคารธนชาต
ประวัติ.
พล.อ.สกล เกิดเมื่อวันที่ 2 กุมภาพันธ์ พ.ศ. 2497 มีชื่อเล่นว่า แขก เป็นนักเรียนเตรียมทหารรุ่นที่ 13 (ตท.13) รุ่นเดียวกับ พลเรือเอก ณรงค์ พิพัฒนาศัย และ พลอากาศเอก ประจิน จั่นตอง นักเรียนนายร้อยพระจุลจอมเกล้ารุ่นที่ 24 (จปร.24)
วันที่ 28 พฤศจิกายน พ.ศ. 2565 พระบาทสมเด็จพระวชิรเกล้าเจ้าอยู่หัว โปรดเกล้าโปรดกระหม่อมพระราชทานน้ำหลวงอาบศพ และในวันที่ 4 ธันวาคม พ.ศ. 2565 โปรดเกล้าโปรดกระหม่อม ให้พระราชทานเพลิงศพ ณ ศาลา 10 วัดโสมนัสราชวรวิหาร กรุงเทพมหานคร
โรงเรียนนครหลวง &quot;อุดมรัชต์วิทยา&quot;

โรงเรียนนครหลวง "อุดมรัชต์วิทยา"  สังกัดสำนักงานเขตพื้นที่การศึกษามัธยมศึกษาพระนครศรีอยุธยา สำนักงานคณะกรรมการการศึกษาขั้นพื้นฐาน กระทรวงศึกษาธิการ เปิดทำการสอนตั้งแต่ พ.ศ. 2494 ปัจจุบันโรงเรียนนครหลวง "อุดมรัชต์วิทยา" เป็นโรงเรียนมัธยมศึกษาขนาดกลางถึงขนาดใหญ่ จัดการเรียนการสอนทั้งระดับมัธยมศึกษาตอนต้นและมัธยมศึกษาตอนปลาย (ม.1-ม.6) เป็นสถานศึกษาที่ได้รับรางวัลพระราชทาน ปี พ.ศ. 2535 และเป็นโรงเรียนมาตรฐานสากล (World-Class Standard School) ระดับ ScQA ปี พ.ศ. 2563
ประวัติ.
โรงเรียนนครหลวง “อุดมรัชต์วิทยา” เป็นโรงเรียนมัธยมศึกษาขนาดกลาง ตั้งอยู่เลขที่ 124 หมู่ที่ 5 ตำบลนครหลวง อำเภอนครหลวง จังหวัดพระนครศรีอยุธยา 13260 (โฉนดที่ 4130 สารบัญเล่มที่ 42 หน้าที่ 30) ระยะแรกใช้ที่ดินของวัดตะโหนดซึ่งเป็นป่าหนาทึบ โดยท่านพระครูอุดมนครกิจเจ้าอาวาส และนายรัชต์ ศรีวิหค ร่วมกับประชาชนในท้องถิ่นก่อตั้งขึ้นโดยได้รับอนุมัติจากกระทรวงศึกษาธิการ เมื่อวันที่ 8 พฤษภาคม พ.ศ. 2494 ใช้ชื่อว่า “โรงเรียนนครหลวง” ทำการเปิดเรียนครั้งแรกเมื่อ วันที่ 24 พฤษภาคม พ.ศ. 2494 อาศัยเรียนที่โรงเรียนวัดลาย (ทวีปัญญา) ตำบลบางพระครู อำเภอนครหลวง จังหวัดพระนครศรีอยุธยา ต่อมา พ.ศ. 2496 ทางราชการได้จัดสรรงบประมาณเพื่อก่อสร้างอาคาร เป็นเงิน 400,000 บาท และประชาชนในท้องถิ่นร่วมบริจาคอีก 50,000 บาท สร้างอาคารแบบครึ่งตึกครึ่งไม้ 1 หลังเป็นอาคารหลังแรก ภายหลังใช้ชื่อว่า โรงเรียนนครหลวง “อุดมรัชต์วิทยา” ตามนามท่านผู้มีอุปการคุณทั้งสอง ปี พ.ศ. 2519 คณะครูนำโดยนายประจวบ สมุทร ตำแหน่งอาจารย์ใหญ่ในขณะนั้น ได้พิจารณาขยายพื้นที่โดยจัดซื้อที่ดินฝั่งตรงข้าม รับบริจาคเงินได้ 175,000 บาท สมทบเงินงบประมาณ 100,000 บาท และเจ้าของที่ดินบริจาคที่ดินเพิ่ม ได้รวม 19 ไร่ รวมที่ดินของวัดเดิม 10 ไร่ รวมเป็นที่ดินของโรงเรียนนครหลวง “อุดมรัชต์วิทยา” ทั้งสิ้น 29 ไร่ ปีงบประมาณ 2515 และ 2519 ได้รับงบประมาณสร้างอาคารเรียนแบบ 216 ค กรมสามัญศึกษา 1 หลัง ปีงบประมาณ 2524 ได้รับงบประมาณสร้างอาคารเรียนแบบ 216 ค กรมสามัญศึกษาอีก 1 หลัง นอกจากนั้นได้รับงบประมาณสร้างอาคารประกอบและบ้านพักครู ในปีงบประมาณ 2561 ได้รับงบประมาณก่อสร้างหอประชุม แบบ 100/27
รายนามผู้บริหาร.
ตั้งแต่ พ.ศ. 2494 - ปัจจุบัน มีรายนามผู้บริหารสถานศึกษาเรียงตามลำดับ ดังนี้
ไซออนจิ ยะซุโกะ

ไซออนจิ ยะซุโกะ (#เปลี่ยนทาง , 1835-6 กันยายน 1900) หรือ ฟุจิวะระ โนะ เนชิ พระสนมใน จักรพรรดิโกะ-ฟุชิมิ จักรพรรดิองค์ที่ 93 แห่งญี่ปุ่นและเป็นพระราชมารดาของ จักรพรรดิโคงง และ จักรพรรดิโคเมียว จักรพรรดิผู้อ้างสิทธิ์องค์ที่ 1 และองค์ที่ 2 ในราชบัลลังก์ดอกเบญจมาศจาก ราชสำนักเหนือ นอกจากนี้ยังเป็นพระมารดาของ เจ้าหญิงจุนชิ จักรพรรดินีใน จักรพรรดิโกไดโงะ จักรพรรดิองค์ที่ 96 และพระมารดาบุญธรรมของ จักรพรรดิฮะนะโซะโนะ จักรพรรดิองค์ที่ 95 ต่อมาได้ออกบวชเป็นภิกษุณีได้ฉายาทางธรรมว่า โคงิมงอิง (広義門院)
พระประวัติ.
ไซออนจิ ยะซุโกะ ประสูติเมื่อปี โชโอที่ 5 ตรงกับ พ.ศ. 1835, เป็นบุตรสาวของ มหาเสนาบดีฝ่ายซ้าย ไซออนจิ คินฮิระ. ต่อมาในเดือน 4 ปี คาเง็งที่ 4 ตรงกับ พ.ศ. 1849 ยะซุโกะได้ถวายตัวเป็นพระสนมในอดีตจักรพรรดิโกะ-ฟุชิมิขณะพระชนมายุเพียง 14 พรรษา
กัมโปซัมปีเยโร

กัมโปซัมปีเยโร  เป็นเมืองและเทศบาล (โกมูนี) ในจังหวัดแพดัว แคว้นเวเนโตของประเทศอิตาลี ซึ่งตั้งอยู่ทางตอนเหนือห่างจากวีเชนซาไปทางตะวันออกประมาณ 30 กิโลเมตร และทางตะวันตกเฉียงเหนือของเวนิสไปประมาณ 33 กิโลเมตร ในปี ค.ศ. 2017 มีประชากร 12,043 คน
เกาะฆานิตซิโอ

เกาะฆานิตซิโอ  เป็นเกาะหลักของทะเลสาบปัตซ์กัวโรในรัฐมิโชอากัน ประเทศเม็กซิโก 
เมือง ฆานิตซิโอ ซึ่งแปลว่า "ที่ที่ฝนตก" ตั้งอยู่บนยอดเขาฆานิตซิโอ สามารถเข้าถึงได้โดยเรือซึ่งวิ่งไปมาเป็นประจำจากเวลาประมาณ 07:30 นาฬิกาถึง 18:00 นาฬิกา เข้าถึงได้จากท่าเรือของปัตซ์กัวโร รวมถึงสามารถเช่าเรือเหล่านี้เพื่อพานักท่องเที่ยวไปรอบ ๆ ส่วนอื่น ๆ ของทะเลสาบได้อีกด้วย เมืองนี้เป็นที่รู้จักของชาวประมงผีเสื้อที่มีทักษะในการลดอวนรูปผีเสื้อเพื่อจับ "เปสกาโดบลังโก" ("ปลาขาว") ซึ่งเป็นอาหารท้องถิ่น นอกจากนั้นชาวประมงผีเสื้อยังปรากฏในด้านหลังของธนบัตร 50 เปโซเม็กซิโกอีกด้วย 
เกาะนี้ยังเป็นชื่อของเพลง "ฆานิตซิโอ" โดยซิลเบสเตร เรบูเอลตัส ในปี ค.ศ. 1933
ฮุนกู

ฮุนกู  กลุ่มการเมืองของ ราชวงศ์โชซ็อน ใน คริสต์ศตวรรษที่ 15 และ คริสต์ศตวรรษที่ 16, ก่อตั้งใน พ.ศ. 1998 โดย พระเจ้าเซโจแห่งโชซ็อน พระราชาลำดับที่ 7. หลังการสวรรคตของพระเจ้าเซโจและการขึ้นสืบราชบัลลังก์ของ พระเจ้าซ็องจงแห่งโชซ็อน พระราชาลำดับที่ 9 กลุ่มการเมืองที่เป็นศัตรูของกลุ่มฮุนกูกลุ่ม ซาริม ขึ้นมามีอำนาจและอิทธิพล. กลุ่มฮุนกูได้โอกาสตอบโต้ในรัชสมัย เจ้าชายย็อนซัน พระราชาลำดับที่ 10 ในเหตุการณ์สังหารหมู่ขุนนางสมาชิกกลุ่มซาริม 2 ครั้ง. หลังจากเจ้าชายย็อนซันถูกโค่นราชบัลลังก์โดยผู้สนับสนุนกลุ่มซาริม พระเจ้าจุงจง พระราชาลำดับที่ 11 และ โช กวัง-โจ, กลุ่มฮุนกูได้ขับเคลื่อนการสังหารหมู่ครั้งที่ 3 ซึ่งจบลงด้วยการเสียชีวิตของ โช กวัง-โจ. กลุ่มฮุนกูได้กุมอำนาจทางการเมืองไว้ตลอดรัชสมัยพระเจ้าจุงจงและ พระเจ้ามย็องจงแห่งโชซ็อน พระราชาลำดับที่ 13 ใน พ.ศ. 2110 กับการเสด็จขึ้นสืบราชบัลลังก์ของ พระเจ้าซ็อนโจ พระราชาลำดับที่ 14 ส่งผลให้อิทธิพลของกลุ่มฮุนกูหมดลงพร้อมกับการกลับมาเป็นที่โปรดปรานของกลุ่มซาริม
ระบบหน่วยเอ็มเคเอส

ระบบหน่วยเอ็มเคเอส หรือ ระบบหน่วยกิโลกรัม-เมตร-วินาที  คือระบบการวัดทางกายภาพที่ใช้หน่วยเมตร กิโลกรัม และวินาที (เอ็มเคเอส) เป็นหน่วยฐาน
การนำมาปรับใช้ในปี พ.ศ. 2432 (ค.ศ. 1889) ทำให้การใช้หน่วยวัดเอ็มเคเอสมีความนิยมมากกว่าระบบหน่วยเซนติเมตร-กรัม-วินาที (ซีจีเอส) ในด้านการพาณิชย์และวิศวกรรมศาสตร์ โดยที่ระบบเมตรและกิโลกรัมเป็นพื้นฐานสำหรับการพัฒนาของระบบหน่วยวัดระหว่างประเทศ (เอสไอ) ซึ่งเป็นระบบมาตรฐานในปัจจุบัน ด้วยเหตุผลทั้งหมดนี้ ระบบหน่วยซีจีเอสจึงค่อย ๆ ถูกแทนที่ด้วยระบบเมตริกมาตรฐานจากระบบหน่วยเอ็มเคเอส
แคว้นมักกะฮ์

แคว้นมักกะฮ์ ("Minṭaqah Makkah l-Mukarramah ") เป็นแคว้น ("มินตาเกาะฮ์") ที่มีประชากรมากที่สุดในประเทศซาอุดีอาระเบีย. โดยตั้งอยู่ทางตะวันตกของซาอุดีอาระเบียติดกับชายฝั่งทะเล มีพื้นที่ 153,128 กม² และมีประชากร 8,557,766 คน (สัมมโน ค.ศ.2017) มีเมืองหลวงคือมักกะฮ์ ซึ่งเป็นนครศักดิ์สิทธิ์ในศาสนาอิสลาม
เขต.
แคว้นนี้ถูกแบ่งเขตการปกครองไป 17 เขต (รวมประชากรในปีค.ศ.2010) ได้แก่:
<templatestyles src="Div col/styles.css"/>
อะเลคซันดร์ มาโลฟีเยฟ

อะเลคซันดร์ ดมิตรีวิตช์ มาโลฟีเยฟ  เป็นนักเปียโนชาวรัสเซีย เขาเป็นผู้ชนะเลิศในรายการแข่งขันแกรนด์เปียชิงแชมป์กร็องปรีประจำปีค.ศ. 2016
เขาเกิดเมื่อปีค.ศ. 2001 เป็นบุตรคนกลางของครอบครัว มีบิดาเป็นวิศวกร มาโลฟีเยฟเริ่มเรียนเปียโนขณะมีอายุ 5 ขวบ และเริ่มสนใจบทเพลงของคีตกวีอย่างไชคอฟสกี, ชอสตโกวิช, มาเลอร์, รัคมานีนอฟ และโปรโคเฟียฟ ขณะมีอายุ 7 ขวบ 
มาโลฟีเยฟเริ่มเป็นที่รู้จักในระดับนานาชาติในรายการประกวดไชคอฟสกีนานาชาติเพื่อนักดนตรีเยาชนครั้งที่ 8 (International Tchaikovsky Competition for Young Musicians) ในปีค.ศ. 2014 ซึ่งเขาเป็นผู้ชนะเลิศและได้รับเหรียญทอง
ตี่จู๋เอี๊ยะ

ถู่ที้กง, โถ่วตีกง ("เจ้าแห่งผืนดิน") หรือ ในภาษาจีนกลางเรียกว่า ถู่ตี้เฉิน ("เจ้าแห่งผืนดิน") บางครั้งเรียกสั้น ๆ ว่า ถู่ตี้ ("ผืนดิน") หรือที่ชาวไทยเชื้อสายจีนเรียกกันว่า ตี่จู๋เอี๊ยะ ("เทพเจ้าแห่งผืนดิน") เป็นเทพเจ้าที่ของชุมชน ที่อยู่อาศัย หรือสถานที่ ตามความเชื่อของศาสนาพื้นบ้านจีนรวมทั้งชาวไทยเชื้อสายจีนในประเทศไทยปัจจุบัน
ชื่ออื่น.
ชื่ออื่น ๆ ของเทพถู่ที้กง เช่น
ชื่ออื่น ๆ ที่ยาวและแต่งเพื่อกย่อง เช่น
โดยทั่วไปนิยมเรียกว่า "ถู่ตี้กง เหย๋วเหย่ว" ("yeye" แปลว่า อากง) อันเป็นการสร้างความสัมพันธ์อันใกล้ชิดกับผู้คน
ตำนาน.
เชื่อกันว่า เทพถู่ที้กงมีตัวตนจริงในประวัติศาสตร์จีนในสมัยราชวงศ์จิว ชื่อเดิมว่าเตียเม่งเต็ก เป็นข้ารับใช้ขุนนางผู้มั่งคั่งนายหนึ่ง ครั้งหนึ่งขุนนางท่านนั้นได้ถูกเรียกให้เข้ารับราชการที่วังหลวงอย่างกะทันหัน จึงได้รีบออกเดินทางไปพร้อมกับภรรยาของเขา และให้เตียเม่งเต็กนำธิดาของเขาตามไปในวังหลวงทีหลัง เตียเม่งเต็กได้ออกเดินทางโดยแบกธิดาของขุนนางไว้บนหลัง และในมือทั้งสองได้ถือข้าวของสัมพาระต่าง ๆ ระหว่างการเดินทางนั้นได้เกิดพายุหิมะถล่มขึ้น เตียเม่งเต็กจึงจำถอดเสื้อคลุมของเขาสวมให้กับธิดาของขุนนางที่แบกไว้บนหลังจนกระทั่งตนเองเสียชีวิตจากความหนาวเหน็บ หลังเตียเม่งเต็กได้เสียชีวิตลงด้วยความเสียสละและจงรักภักดีต่อเจ้านาย บนท้องฟ้าได้ปรากฏดวงดาวขึ้นมาเป็นอักษรใจความว่า "ประตูสวรรค์ทางใต้ของเทพเจ้าผู้ยิ่งใหญ่ ฮกเต็ก" ภายหลังได้มีผู้มาพบกับนางและได้ช่วยเหลือ นำไปส่งถึงครอบครัวโดยปลอดภัย หลังนางเติบโตขึ้นได้มีจิตใจกตัญญูต่อเตียเม่งเต็กและได้สร้างศาลเจ้าขึ้นเพื่อยกขึ้นเป็นเทพเจ้า ชื่อศาลเจ้าว่า "ศาลเจ้าฮกเต็ก" ศาลเจ้าดังกล่าวได้รับการนับถือมากจากฮ่องเต้พระองค์หนึ่งซึ่งได้ตั้งชื่อใหม่ให้กับเทพฮกเต็กว่า "ถู่ที้กง" อันแปลว่าเทพเจ้าแห่งผืนดินทั้งหลาย ชาวจีนจึงยึดถือว่าท่านเป็นเทพเจ้าที่มานับแต่นั้น
ในประเทศไทย.
ชาวจีนโพ้นทะเลในประเทศไทยได้นำความเชื่อและการเคารพเทพถู่ที้กงมาด้วยในฐานะเจ้าที่ ซึ่งเป็นความเชื่อที่เดิมมีอยู่แล้วในความเชื่อพื้นถิ่นของไทย โดยเทพถู่ที้กงได้ถูกเปลี่ยนชื่อมาเป็น ตี่จู๋เอี๊ยะ (地主爷) ซึ่งเป็นชื่อที่มีความหมายเดิมกับถู่ตี้กง โดยยังคงควาเชื่อ รูปลักษณ์ ไว้เหมือนเดิมทั้งหมด
วอลเลย์บอลหญิงแชลเลนเจอร์คัพ 2019

วอลเลย์บอลหญิงแชลเลนเจอร์คัพ 2019  เป็นการแข่งขันครั้งที่ 2 ของวอลเลย์บอลหญิงแชลเลนเจอร์คัพ และเป็นการแข่งขันวอลเลย์บอลหญิงระหว่างประเทศ จำนวน 6 ทีม ซึ่งการแข่งขันนี้จะทำหน้าที่เป็นการคัดเลือกทีมเข้าแข่งขันวอลเลย์บอลหญิงเนชันส์ลีก การแข่งขันกำหนดจัดขึ้นที่กาฆามาร์กา, ประเทศเปรู ระหว่างวันที่ 26–30 มิถุนายน ค.ศ. 2019
การคัดเลือก.
มีหกทีมจะแข่งขันในการแข่งขันนี้
รอบคัดเลือก.
โซนอเมริกาเหนือ.
การแข่งขันรอบคัดเลือกอเมริกาเหนือจัดขึ้นที่ชาโตแก ประเทศแคนาดา ซึ่งมีทีมเข้าร่วมแข่งขันทั้งหมด 3 ทีม โดยทีมชาติคิวบาได้ถอนทีมออกจากการคัดเลือก
อันดับการแข่งขัน.
<templatestyles src="Col-begin/styles.css"/>
วอลเลย์บอลชายแชลเลนเจอร์คัพ 2019

วอลเลย์บอลชายแชลเลนเจอร์คัพ 2019  เป็นการแข่งขันครั้งที่ 2 ของวอลเลย์บอลชายแชลเลนเจอร์คัพ และเป็นการแข่งขันวอลเลย์บอลชายระหว่างประเทศ จำนวน 6 ทีม ซึ่งการแข่งขันนี้จะทำหน้าที่เป็นการคัดเลือกทีมเข้าแข่งขันวอลเลย์บอลชายเนชันส์ลีก การแข่งขันกำหนดจัดขึ้นที่ลูบลิยานา, ประเทศสโลวีเนีย ระหว่างวันที่ 3–7 กรกฎาคม ค.ศ. 2019
การคัดเลือก.
มีหกทีมจะแข่งขันในการแข่งขันนี้
รอบคัดเลือก.
โซนอเมริกาเหนือ.
การแข่งขันรอบคัดเลือกอเมริกาเหนือจัดขึ้นที่ฮาวานา ประเทศคิวบา ซึ่งมีทีมเข้าร่วมแข่งขันทั้งหมด 3 ทีม โดยทีมชาติสาธารณรัฐโดมินิกันได้ถอนทีมออกจากการคัดเลือก
อันดับการแข่งขัน.
<templatestyles src="Col-begin/styles.css"/>
ฝ่ายชิพา

ฝ่ายชิพา  กลุ่มการเมืองในช่วงปลาย ราชวงศ์โชซ็อน ในช่วง คริสต์ศตวรรษที่ 18 ซึ่งไม่เห็นด้วยกับการลงโทษ เจ้าชายรัชทายาทซาโด และเห็นควรที่จะถวายคืนทั้งพระอิสริยยศและพระเกียรติยศให้กับเจ้าชายรัชทายาทซาโดตรงข้ามกับ ฝ่ายพยอกพา กลุ่มการเมืองซึ่งเห็นด้วยกับการลงโทษเจ้าชายรัชทายาทซาโด
ฝ่ายพยอกพา

ฝ่ายพยอกพา  กลุ่มการเมืองในปลาย ราชวงศ์โชซ็อน ช่วง คริสต์ศตวรรษที่ 18 เป็นกลุ่มขุนนางที่เห็นด้วยกับการลงโทษ เจ้าชายรัชทายาทซาโด ตรงข้ามกับ ฝ่ายชิพา กลุ่มขุนนางที่ไม่เห็นด้วยกับการลงโทษเจ้าชายรัชทายาทซาโด
เจ้าชายรัชทายาทฮโยจัง

เจ้าชายรัชทายาทฮโยจัง (4 เมษายน พ.ศ. 2262 - 16 ธันวาคม พ.ศ. 2271) เจ้าชายรัชทายาทและเชื้อพระวงศ์ของ ราชวงศ์โชซ็อน พระราชโอรสองค์ใหญ่ใน พระเจ้าย็องโจ พระราชาลำดับที่ 21 และพระราชบิดาบุญธรรมของ พระเจ้าช็องโจ พระราชาลำดับที่ 22 พระเชษฐาต่างพระมารดาของ เจ้าชายรัชทายาทซาโด ได้รับการแต่งตั้งเป็นพระรัชทายาท หรือ วังเซจา (王世子 왕세자) แต่ไม่นานพระองค์ก็สวรรคต
ใน พ.ศ. 2305 34 ปีหลังจากพระองค์สวรรคต พระองค์ได้รับการสถาปนาให้เป็นพระบิดาบุญธรรมของเจ้าชาย อี ซัน โดยพระบิดา พระเจ้าย็องโจ และใน พ.ศ. 2319 พระองค์ได้รับการสถาปนาให้มีพระสถานะเทียบเท่าพระราชา, 48 ปีหลังจากพระองค์สวรรคต
ก้งกง

ก้งกง  เป็นเทพแห่งน้ำซึ่งเรื่องปรัมปราและเรื่องเล่าพื้นบ้านของจีนว่า มีตัวเป็นงูหรือมังกร มีหัวเป็นคน มีผมสีแดง หรือมีตัวและหัวเป็นคน มีหางเป็นงูหรือมังกร มักก่อความเดือดร้อน และเป็นต้นเหตุแห่งภัยพิบัติต่าง ๆ ที่สุดแล้วไปสู้รบกับเทวดาหลายองค์ ซึ่งรวมถึงจู้หรง (祝融) เทพแห่งไฟ แล้วพ่ายแพ้ จึงถูกฆ่าตายหรือถูกอัปเปหิ
ตำนาน.
ก้งกงเป็นที่รู้จักมาตั้งแต่ก่อนปีที่ 221 ก่อนคริสตกาล ซึ่งตรงกับปลายยุครณรัฐ (戰國時代) บทร้อยกรองชื่อ "เทียนเวิ่น" (天問; "ถามฟ้า") ซึ่งรวมอยู่ในหนังสือ "ฉู่ฉือ" (楚辭; "คำของฉู่") ระบุว่า ก้งกงทำแกนโลกหัก ทำให้โลกเอียงไปทางตะวันออกเฉียงใต้ และทำให้ท้องฟ้าเอียงไปทางตะวันตกเฉียงเหนือ ความเชื่อเรื่องนี้ใช้อธิบายว่า ทำไมแม่น้ำในประเทศจีน เช่น ฉางเจียง (長江; "แม่น้ำยาว") และหฺวังเหอ (黃河; "แม่น้ำเหลือง") มักไหลไปทางตะวันออกเฉียงใต้ และทำไมดวงตะวัน ดวงจันทร์ และดวงดาว มักเคลื่อนไปทางตะวันตกเฉียงเหนือ
งานเขียนในสมัยราชวงศ์ฮั่น (漢朝) เริ่มใส่รายละเอียดให้แก่เรื่องของก้งกง บันทึกเรื่องปรัมปราหลายฉบับกล่าวว่า ก้งกง กับลูกน้อง คือ เซียงหลิ่ว (相栁) ซึ่งเป็นงูเก้าหัว ก่อให้เกิดมหาอุทกภัยกุ๋น-ยฺหวี่ (鯀禹治水) ซึ่งกินเวลาถึงสองชั่วคน นอกจากนี้ ก้งกงสู้รบกับจู้หรง เทพแห่งไฟ เพื่อชิงบัลลังก์สวรรค์ ก้งกงแพ้ ก็พาลโกรธ เอาหัวโหม่งภูเขาปู้โจว (不周山) ซึ่งเป็นหนึ่งในเสาค้ำฟ้าทั้งแปดเสา ทำให้ภูเขาปู้โจวทลาย ท้องฟ้าจึงเอียงไปทางตะวันตกเฉียงเหนือ ส่วนโลกก็เอียงไปทางตะวันออกเฉียงใต้ นำมาซึ่งน้ำท่วมใหญ่และพิบัติภัยนานา ร้อนถึงเทพธิดานฺหวี่วา (女媧) ต้องออกมากู้สถานการณ์ด้วยการตัดขาของเต่ายักษ์นาม "อ๋าว" (鳌) มาใช้แทนเสาค้ำฟ้า แม้จะยุติเภทภัยต่าง ๆ ได้ แต่โลกและท้องฟ้าที่เอียงไปแล้วไม่สามารถแก้ไขได้ ทำให้สายน้ำ ดวงตะวัน ดวงจันทร์ และดวงดาว เคลื่อนไหวไปในทิศทางดังกล่าวชั่วนิรันดร
ฮัลล์ดอร์ คิลยัน ลักซ์เนส

ฮัลล์ดอร์ คิลยัน ลักซ์เนส (23 เมษายน พ.ศ. 2445 – 8 กุมภาพันธ์ 2541) เป็นนักเขียนชาวไอซ์แลนด์ เขาได้รับรางวัลโนเบลสาขาวรรณกรรมใน พ.ศ. 2498 เขาเป็นผู้ได้รับรางวัลโนเบลเพียงคนเดียวในไอซ์แลนด์ เขาเขียนนวนิยาย บทกวี บทความหนังสือพิมพ์ ความเรียง บทละคร หนังสือท่องเที่ยว และเรื่องสั้น อิทธิพลที่สำคัญ ได้แก่ ออกัสต์ สตรินด์เบิร์ก, ซีคมุนท์ ฟร็อยท์, คนุท ฮัมซุน, ซินแคลร์ ลูวิส, อัปตัน ซิงแคลร์, แบร์ท็อลท์ เบร็ชท์ และเออร์เนสต์ เฮมิงเวย์
แอรอน แวน-บิสซากา

แอรอน แวน-บิสซากา (เกิด 26 พฤศจิกายน ค.ศ. 1997) เป็นนักฟุตบอลชาวคองโก ปัจจุบันในตำแหน่งแบ็กขวาให้กับเวสต์แฮมยูไนเต็ด ในพรีเมียร์ลีก
 "ณ วันที่ 31 สิงหาคม ค.ศ. 2019"
เกียรติประวัติ.
แมนเชสเตอร์ยูไนเต็ด
อ่าวจอดเรือมัลเบอร์รี

อ่าวจอดเรือมัลเบอร์รี  เป็นอ่าวจอดเรือแบบพกพาชั่วคราว พัฒนาโดยสหราชอาณาจักรในช่วงสงครามโลกครั้งที่สอง เพื่อช่วยในการขนส่งสิ่งของมายังชายหาดอย่างรวดเร็วในช่วงการบุกครองนอร์ม็องดีในมิถุนายน 1944 หลังจากที่พันธมิตรยึดหัวหาดได้สำเร็จลุล่วงในการยกพลขึ้นบกที่นอร์ม็องดีที่จะมาถึง มีการสร้างท่าเรือสำเร็จรูปสองแห่งขวางช่องแคบอังกฤษโดยประเทศอังกฤษพร้อมกับกองทัพที่จะบุกรุกและรวมออกจากหาดโอมาฮา (มัลเบอร์รี "A") และหาดโกลด์ (มัลเบอร์รี "B") 
อ่าวจอดเรือมัลเบอร์รีจะถูกใช้จนกว่าท่าเรือหลักของฝรั่งเศสจะถูกเข้ายึดและนำกลับมาใช้หลังจากซ่อมแซมการก่อวินาศกรรมที่หลีกเลี่ยงไม่ได้โดยกองป้องกันชาวเยอรมัน ตัวเลือกแรก Cherbourg ถูกยึดไปยังจุดสิ้นสุดของกรกฎาคม ค.ศ. 1944 แต่สิ่งอำนวยความสะดวกท่าเรือพบว่าได้ถูกทำลายอย่างมากแล้วมีการติดกับดัก แม้ว่าแอนต์เวิร์ปในเบลเยียมถูกยึดคืนในวันที่ 4 กันยายน ค.ศ. 1994 ท่าเรือแอนต์เวิร์ปยังไม่เปิดจนกว่าจะถึงวันที่ 28 พฤศจิกายนเนื่องจากแนวทางของท่าเรือถูกยึดครองโดยชาวเยอรมันจนกระทั่งชนะยุทธการแห่งสเกลต์ ในที่สุดก็มีสองพอร์ตฝรั่งเศส; ท่าเรือ Boulogne ในวันที่ 14 ตุลาคมหลังจาก Operation Wellhit และท่าเรือ Calais ในเดือนพฤศจิกายนหลังจาก Operation Undergo มอนต์โกเมอรี่ยืนยันว่ากองทัพแคนาดาแรกจัดการกองทหารรักษาการณ์เยอรมันในโบโลจ์น กาเลส์ และดันเคิร์ก ก่อนยุทธการแห่งสเกลต์ แม้ว่าท่าเรือของฝรั่งเศสจะถูก "ปกป้องอย่างเด็ดขาด" และมีการรื้อทำให้ไม่สามารถใช้งานได้เป็นระยะเวลาหนึ่ง ความสำเร็จของปฏิบัติการดรากูนนั้นหมายความว่าท่าเรือมาร์เซย์และตูลงทางใต้ของฝรั่งเศสได้ใช้งานได้ในเดือนตุลาคม 
อ่าวจอดเรือที่หาดโกลด์ถูกใช้เป็นเวลา 10 เดือนหลังจากการบุกครองนอร์ม็องดีและมากกว่า 2.5 ล้านคน รถ 500,000 คัน และเสบียง 4 ล้านตันมาจอดก่อนที่จะถูกปลดประจำการอย่างสมบูรณ์ ท่าเรือมัลเบอร์รีที่สร้างเสร็จเพียงบางส่วนที่หาดโอมาฮา ได้รับความเสียหายเมื่อวันที่ 19 มิถุนายนจากพายุที่รุนแรงซึ่งจู่ ๆ ก็มาจากทางตะวันออกเฉียงเหนือ หลังจากนั้นสามวันพายุสงบลง และพบว่ารุนแรงมากจนต้องทิ้งท่าเรือ
แมกซ์ แอรอนส์

แมกซิมีเลียน เจมส์ แอรอนส์ (เกิด 4 มกราคม ค.ศ. 2000) เป็นนักฟุตบอลชาวอังกฤษ ปัจจุบันเล่นในตำแหน่งแบ็กขวาให้กับนอริชซิตีในพรีเมียร์ลีก
ชีวิตส่วนตัว.
แอรอนส์เป็นลูกพี่ลูกน้องกับโรแลนโด แอรอนส์ ผู้เล่นของเชฟฟีลด์เวนส์เดย์
เกียรติประวัติ.
นอริชซิตี
สงครามกลางเมืองเยเมน (พ.ศ. 2558–ปัจจุบัน)

สงครามกลางเมืองเยเมน  เป็นความขัดแย้งที่ยังดำเนินไปต่อเนื่อง เริ่มขึ้นเมื่อ พ.ศ. 2558 ระหว่างสองฝ่าย: รัฐบาลเยเมนนำโดย อับดรับบูห์ มันซูร์ ฮาดี และขบวนการติดอาวุธฮูษี ร่วมกับพันธมิตรและผู้สนับสนุน ทั้งสองฝ่ายอ้างว่าเป็นรัฐบาลอย่างเป็นทางการของเยเมน 
กองกำลังของฮูษี ปัจจุบันควบคุมเมืองหลวง ซานาอา เป็นพันธมิตรกับกองกำลังที่จงรักภักดีกับอดีตประธานาธิบดี อาลี อับดุลลอห์ ซาเละห์ ได้ปะทะกับกองกำลังที่ภักดีกับฮาดี ซึ่งมีฐานที่มั่นที่เอเดน อัลกออิดะห์ในคาบสมุทรอาหรับ (AQAP) และ รัฐอิสลามแห่งอิรักและเลอแวนต์ ได้ร่วมโจมตีด้วย โดยอัลกออิดะห์ควบคุมพื้นที่ในชนบทห่างไกล และตามแนวชายฝั่ง
ในวันที่ 21 มีนาคม พ.ศ. 2558 หลังจากฮูษีเข้ายึดครองซานาอาและรัฐบาลเยเมน ผู้นำคณะกรรมการปฏิวัติสูงสุดของฮูษี ได้ประกาศปลดฮาดี และขยายการควบคุมไปยังพื้นที่จังหวัดทางภาคใต้ การรุกของฮูทีเป็นพันธมิตรกับกำลังทหารที่ภักดีต่อซาเละห์ เริ่มการต่อสู้ในวันรุ่งขึ้นที่ลาหิช และยึดได้ในวันที่ 25 มีนาคม และคืบหน้าไปยังเอเดน ซึ่งเป็นพื้นที่สำคัญของฮาดีฮาดีลี้ภัยออกนอกประเทศในวันเดียวกัน 
ต่อมา มีความช่วยเหลือของซาอุดิอาระเบีย ที่เข้ามาโจมตีทางอากาศเพื่อฟื้นฟูรัฐบาลเดิมของเยเมน สหรัฐอเมริกาเข้ามาช่วยเหลือทางด้านโลจิสติกส์ด้วย ตามข้อมูลของสหประชาชาติ ระหว่างเดือนมีนาคม พ.ศ. 2558 – เดือนธันวาคม 2560 ประชาชนราว 8,670–13,600 คนถูกฆ่าในเยเมน โดยเป็นพลเรือนมากกว่า 5,200 คนและคาดว่ามากกว่า 50,000 คนเสียชีวิตเพราะความอดอยากในเยเมนที่เกิดขึ้นต่อเนื่องตั้งแต่ พ.ศ. 2559 ซึ่งมีสาเหตุมาจากสงคราม
ความขัดแย้งนี้ถูกมองว่าเป็นการขยายตัวมาจากความขัดแย้งระหว่างอิหร่านและซาอุดิอาระเบีย ซึ่งหมายความว่าอิหร่านมีอิทธิพลในบริเวณนี้ ใน พ.ศ. 2561 สหประชาชาติเตือนว่าประชาชนชาวเยเมน 13 ล้านคน พบกับความอดอยากที่เลวร้ายที่สุดในโลกในรอบ 100ปี
ชุมชนนานาชาติประณามการทิ้งระเบิดของฝ่ายซาอุดิอาระเบีย ซึ่งมีการทิ้งระเบิดในพื้นที่ของพลเรือน การทิ้งระเบิดทำให้ประชาชน 17,729 เสียชีวิตหรือบาดเจ็บจากข้อมูลเมื่อเดือนมีนาคม พ.ศ. 2562 วิกฤติการณ์นี้เริ่มจะได้รับความสนใจจากสื่อนานาชาติ ดังที่เป็นในสงครามกลางเมืองซีเรีย
สหรัฐได้ทิ้งระเบิดเพื่อช่วยเหลือซาอุดิอาระเบียโจมตีทางอากาศต่อเยเมน ในเดือนมีนาคม พ.ศ. 2562 ทำให้สภาสูงของสหรัฐผ่านญัตติเพื่อยุติการช่วยเหลือของสหรัฐต่อซาอุดิอาระเบีย ซึ่งถูกระงับโดยประธานาธิบดี โดนัลด์ ทรัมป์ และในเดือนพฤษภาคม สภาสูงล้มเหลวที่จะยกเลิกการยับยั้งนี้
ไส้กรอกแฮม

ไส้กรอกแฮม เป็นไส้กรอกประเภทหนึ่งที่มีการเตรียมไว้โดยการใช้แฮมและส่วนผสมอื่นๆ ซึ่งจะมีความแตกต่างกันออกไปโดยสถานที่ มันเป็นส่วนหนึ่งของอาหารจีน เยอรมนี โปแลนด์ และสหรัฐอเมริกา ไส้กรอกแฮมเป็นผลิตภัณฑ์ที่ถูกผลิตในจำนวนปริมาณมาก
เจ้าสาวแก้ขัด

เจ้าสาวแก้ขัด เป็นละครโทรทัศน์ไทย แนวโรแมนติก ดราม่า คอมเมดี้ สร้างเป็นละครโทรทัศน์ครั้งแรกเมื่อในปี พ.ศ. 2562 บทประพันธ์โดย เพลงใบไม้ บทโทรทัศน์โดย ชัยรัตน์ โพธิสารัตนะ,พรภูมิ ปลอดภัย กำกับการแสดงโดย ศรา ยืนยง นำแสดงโดย วรากร ศวัสกร, พัชร์สิตา อธิอนันตศักดิ์, พิชยดนย์ พึ่งพันธ์, ณัฐรินทร์ สุวรรณเลิศ, ภูษณะ บัวงาม, กณิณ ปัทมนันถ์, พรสวรรค์ มะทะโจทย์ และนักแสดงร่วมอีกคับคั่ง ผลิตโดย บริษัท 59 ออนแอร์ จำกัด ออกอากาศทาง ช่อง 7 HD ออกอากาศทุกเย็นวันจันทร์ ถึง พฤหัสบดี 18.50 - 20.00 น. และ วันศุกร์ 18.30 - 19.40 น. ต่อจากเรื่องขิงก็รา ข่าก็แรง เริ่มตอนแรกวันอังคารที่ 11 มิถุนายน พ.ศ. 2562 ถึง วันศุกร์ที่ 19 กรกฎาคม พ.ศ. 2562
ปฏิบัติการพลูโต

ปฏิบัติการพลูโต(สายท่อใต้มหาสมุทร) เป็นปฏิบัติการในช่วงสงครามโลกครั้งที่สองโดยวิศวกรบริติซ บริษัทน้ำมัน และกองทัพบริติซ เพื่อสร้างท่อส่งน้ำมันใต้ทะเลภายใต้ช่องแคบอังกฤษระหว่างอังกฤษและฝรั่งเศสในการสนับสนุนปฏิบัติการโอเวอร์ลอร์ด ฝ่ายสัมพันธมิตรบุกครองนอร์ม็องดีในเดือนมิถุนายน ค.ศ. 1944 ตามที่ประวัติอย่างเป็นทางการ แต่เดิม พลูโต(Pluto) เป็นคำย่อมาจาก "Pipe-Line Underwater Transportation of Oil" 
โครงการดังกล่าวนี้ได้รับการพัฒนาโดย Arthur Hartley หัวหน้าวิศวกรของบริษัทน้ำมันอังกฤษ-อิหร่าน กองทัพฝ่ายสัมพันธมิตรในทวีปยุโรปมีความต้องการน้ำมันเชื้อเพลิงจำนวนมหาศาล สายท่อนี้ถือเป็นสิ่งที่จำเป็นเพื่อบรรเทาการพึ่งพาเรือบรรทุกน้ำมันซึ่งอาจจะล่าช้าจากสภาพอากาศที่เลวร้าย เสี่ยงภัยต่อเรือดำน้ำเยอรมัน และเป็นที่ต้องการในสงครามแปซิฟิก Geoffrey William Lloyd, เลขานุการสำหรับปริโตรเลียม ในปี ค.ศ. 1942 ได้เข้าพบพลเรือเอก Mountbatten หัวหน้าปฏิบัติการผสม ซึ่งพื้นที่แห่งนี้ และจากนั้นก็เป็็นประธานของอังกฤษ-อิหร่าน แนวคิดของ Hartley ในการนำสายเคเบิลโทรศัทพ์ใต้น้ำมาดัดแปลงใช้
ยุทธการที่นอร์ม็องดีเป็นการได้รับชัยชนะโดยไม่ต้องส่งน้ำมันเชื้อเพลิงผ่านทางสายท่อข้ามช่องแคบพลูโต มีเพียง 8 เปอร์เซ็นต์ของน้ำมันเพลิงที่ถูกส่งไปยังกองทัพฝ่ายสัมพันธมิตรในทวีปยุโรปเหนือ-ตะวันตกในช่วงระหว่างดีเดย์และวีอีเดย์เป็นการส่งผ่านท่อเหล่านั้น ส่วนที่เหลือเป็นการขนส่งโดยเรือบรรทุกน้ำมัน ซึ่งอาจจะมีปริมาณมากหรือบรรจุอยู่ในถัง หรือโดยขนส่งทางอากาศ
วิทยาลัยการอาชีพลอง

วิทยาลัยการอาชีพลอง  เป็นสถาบันอาชีวศึกษาในจังหวัดแพร่ สังกัดสำนักงานคณะกรรมการการอาชีวศึกษา กระทรวงศึกษาธิการ โดยเปิดสอน 2 หลักสูตร คือ ระดับประกาศนียบัตรวิชาชีพ (ปวช.) และ ระดับประกาศนียบัตรวิชาชีพชั้นสูง (ปวส.)
ประวัติ.
วิทยาลัยการอาชีพลอง สังกัดสำนักงานคณะกรรมการการอาชีวศึกษา จัดตั้งขึ้นเมื่อวันที่ 18 มิถุนายน พ.ศ. 2540 ปัจจุบันตั้งอยู่ ณ เลขที่ 94 หมู่ 10 ถนน รพช.บ้านแม่ปาน-ดอนมูล ตำบลห้วยอ้อ อำเภอลอง จังหวัดแพร่ มีเนื้อที่รวม 92 ไร่ 2 งาน  80  ตารางวา 
หลักสูตรที่เปิดสอน.
ปัจจุบันวิทยาลัยการอาชีพลองได้เปิดสอนในระดับประกาศนียบัตรวิชาชีพ (ปวช.) และ ประกาศนียบัตรวิชาชีพชั้นสูง (ปวส.) ดังนี้
บีไอ

คิม ฮัน-บิน (เกาหลี: ; เกิด 22 ตุลาคม ค.ศ. 1996) รู้จักกันในชื่อการแสดงว่า บีไอ (เกาหลี: ) เป็นแร็ปเปอร์ นักร้อง นักแต่งเพลง และโปรดิวเซอร์เพลงชาวเกาหลีใต้ ในเดือนกันยายน 2015 เขาเปิดตัวเป็นสมาชิกของบอยแบนด์ ไอคอน ภายใต้สังกัดวายจีเอนเตอร์เทนเมนต์ ต่อมาออกจากวงและต้นสังกัดอย่างเป็นทางการเมื่อวันที่ 12 มิถุนายน 2019 
ประวัติ.
ชีวิตช่วงต้น.
คิม ฮัน-บิน เกิดเมื่อวันที่ 22 ตุลาคม ค.ศ. 1996 ในจังหวัดคย็องกี เกาหลีใต้ บีไอปรากฏตัวครั้งแรกโดยการมีส่วนร่วมในการโมตเพลงของเอ็มซี มง "อินเดียนบอย" และยังได้ปรากฏในมิวสิกวิดีโอ ตามด้วยการปรากฏตัวในมิวสิกวิดีโอของเอ็มซี มง "ฮอเรอร์โชว์" หลังจากนั้นบีไอเข้าร่วมกับวายจีเอนเตอร์เทนเมนต์ ในฐานะศิลปินฝึกหัดเมื่อเดือนมกราคม ค.ศ. 2011
2013–2014: "วิน: ฮูอีสเน็กซ์ " และ "โชว์มีเดอะมันนี 3".
หลังจากผ่านการฝึกฝนมานานกว่าสองปี บีไอได้เข้าแข่งในรายการของเอ็มเน็ต "วิน: ฮูอีสเน็กซ์" เป็นผู้เข้าแข่งขันทีมบี ผลสุดท้ายเป็นชัยชนะของทีมเอในรายการ ดังนั้นเขาจึงกลับไปฝึกต่อกับค่าย เมื่อวันที่ 14 พฤษภาคม ค.ศ. 2014 มีรายงานว่าบีไอและบ็อบบี จะเข้าร่วมแข่งขันในรายการของเอ็มเน็ต "โชว์มีเดอะมันนี 3" 
ตลอดการแสดง บีไอได้เปิดตัวดิจิทัลซิงเกิล ซึ่งต่อมากลาเป็นซิงเกิลแรกจากรายการที่ติดอันดับชาร์ตสูงสุด
ในเดือนกันยายน ค.ศ. 2014 ได้มีการประกาศว่าทีมบี จะกลับมาแข่งขันในรายการ "มิกซ์แอนด์แมตช์" ซึ่งการถ่ายทำเริ่มต้นขึ้นท่ามกลางการปรากฏตัวของบีไอใน"โชว์มีเดอะมันนี" ผลสุดท้ายของรายการ ทีมบีได้เปิดตัวพร้อมกับJช็อง ชัน-อู ในชื่อ "ไอคอน" ในเดือนตุลาคม ค.ศ. 2014 บีไอมีส่วนร่วมกับศิลปินร่วมค่าย อีพิกไฮ ร่วมกับBeenzino, Verbal Jint, บ็อบบี, และ มีโน จากวินเนอร์ โดยได้มีการแสดงเพลงร่วมกันใน เอ็มเน็ตเอเชียนมิวสิกอะวอดส์ 2014
2015–2019: เปิดตัวกับไอคอน, กิจกรรมเดี่ยว และการออกจากวง.
เมื่อวันที่ 15 กันยายน ค.ศ. 2015 ไอคอนเปิดตัวซิงเกิลประเดิม "มายไทป์" ตามด้วยซิงเกิลนำ "ริทึมทา" และ "แอร์เพลน" กลุ่มปรากฏตัวครั้งแรกในรายการเพลงของเอสบีเอส "อินกีกาโย" เมื่อวันที่ 4 ตุลาคม ค.ศ. 2015 จากนั้นพวกเขาได้รับรางวัลสามครั้งจากซิงเกิล "มายไทป์" ในเดือนธันวาคม ค.ศ. 2015 บีไอและจินฮวันเข้าร่วมเป็นสมาชิกหลักของรายการ"มารีแอนด์ไอ" จากช่องเจทีบีซี ในเดือนมิถุนายน ค.ศ. 2017 บีไอร่วมกับบ็อบบีได้มีส่วนร่วมกับศิลปินในค่าย ไซ กับเพลง "บ็อมบ์" จากสตูดิโออัลบั้ม 4X2=8
ในเดือนตุลาคม ค.ศ. 2018 บีไอได้รับรางวัลนักแต่งเพลงแห่งปีจากเมลอนมิวสิกอะวอดส์ ครั้งที่ 10 จากการแต่งเพลงนำของไอคอน "เลิฟซีนาริโอ" จากสตูดิโออัลบั้มของพวกเขา"รีเทิร์น" เมื่อวันที่ 7 พฤษภาคม ค.ศ. 2019 มีการเปิดเผยว่าบีไอได้เข้าร่วมเป็นสมาชิกหลักของรายการ"แกรนด์บูดา-เกสต์" จากช่องเจทีบีซี2
บีไอมีส่วนร่วมกับศิลปินร่วมค่าย อี ฮา-อี ในซิงเกิลนำ "โนวัน (누구없소)", และมีส่วนร่วมในการผลิตเพลง "1,2 (한두번)" จากอีพีของเธอ "24°C" ออกจำหน่ายเมื่อวันที่ 30 พฤษภาคม ค.ศ. 2019
เมื่อวันที่ 12 มิถุนายน ค.ศ. 2019 บีไอประกาศออกจากไอคอน หลังจากที่สำนักข่าว ดิสแพตช์โคเรีย รายงานว่าเขาพยายามซื้อแอลเอสดี ซึ่งเป็นสารเสพติดที่มีฤทธิ์หลอนประสาท จากตัวแทนจำหน่ายนามสมมติ 'เอ' ต่อมาบีไอได้โพสต์ข้อความผ่านทางอินสตาแกรมของเขาว่าต้องการที่จะออกจากวง เพื่อแสดงความรับผิดชอบจากกรณีเรื่องอื้อฉาวยาเสพติด ในวันเดียวกัน วายจีเอนเตอร์เทนเมนต์ประกาศยกเลิกสัญญากับบีไอ ภายหลังสำนักงานอัยการได้ทำการตรวจหาสารเสพติดย้อนหลัง5ปีตามมาตรฐานสากลจากสถาบันนิติเวชผ่านมาตรการที่เชื่อถือได้โดยตรวจจากเส้นผมของเขา ผลตรวจหาสารเสพติด ปรากฏผลตรวจเป็นลบอัยการจึงถือว่าเขาบริสุทธิ์ แต่ยังไม่มีการปิดคดี
เวเบอร์ (หน่วยวัด)

ในทางฟิสิกส์ เวเบอร์ (สัญลักษณ์ Wb) เป็นหน่วยอนุพัทธ์เอสไอของฟลักซ์แม่เหล็ก โดยที่ "ความหนาแน่นของฟลักซ์แม่เหล็ก" 1 เวเบอร์ต่อตารางเมตร มีค่าเท่ากับ 1 เทสลา
หน่วยเวเบอร์ตั้งชื่อตามนักฟิสิกส์ชาวเยอรมัน วิลเฮ็ล์ม เอดูอาร์ท เวเบอร์
นิยาม.
หน่วยเวเบอร์สามารถนิยามขึ้นมาได้จากกฎของฟาราเดย์ ซึ่งเกี่ยวข้องกับการเปลี่ยนแปลงของฟลักซ์แม่เหล็กผ่านวงล้อมสนามแม่เหล็กรอบ ๆ วงนั้น ซึ่งการเปลี่ยนแปลงฟลักซ์แม่เหล็ก 1 เวเบอร์ต่อวินาที จะทำเหนี่ยวนำให้เกิดแรงเคลื่อนไฟฟ้า 1 โวลต์ (ทำให้เกิดความต่างศักย์ไฟฟ้า 1 โวลต์ทั้ง 2 ขั้วของวงจร)
โดยปกติแล้วหน่วยเวเบอร์สามารถแสดงเป็นหน่วยอื่นแทนได้มากมายดังต่อไปนี้
<math>\mathrm{Wb} 
=\mathrm{V}{\cdot}\mathrm{s} 
=\mathrm{H}{\cdot}\mathrm{A} 
=\mathrm{T}{\cdot}\mathrm{m}^2 
</math>
โดยที่
Wb = เวเบอร์
<br>Ω = โอห์ม
<br>C = คูลอมบ์
<br>V = โวลต์
<br>T = เทสลา
<br>J = จูล
<br>m = เมตร
<br>s = วินาที
<br>A = แอมแปร์
<br>H = เฮนรี
<br>Mx = แมกซ์เวลล์
หม่อมเจ้าสฤษดิเดช ชยางกูร

มหาอำมาตย์โท หม่อมเจ้าสฤษดิเดช ชยางกูร (14 กรกฎาคม พ.ศ. 2424 - 4 พฤศจิกายน พ.ศ. 2498) อดีตองคมนตรีในพระบาทสมเด็จพระมงกุฎเกล้าเจ้าอยู่หัว และพระบาทสมเด็จพระปกเกล้าเจ้าอยู่หัว อดีตสมาชิกวุฒิสภาไทย ชุดที่ 2 เป็นพระโอรสองค์ใหญ่ในพระเจ้าบรมวงศ์เธอ กรมหมื่นพงษาดิศรมหิป ประสูติแต่หม่อมเอี่ยม ชยางกูร ณ อยุธยา
พระประวัติ.
หม่อมเจ้าสฤษดิเดช ชยางกูร เป็นพระโอรสองค์ใหญ่ในพระเจ้าบรมวงศ์เธอ กรมหมื่นพงษาดิศรมหิป (อธิบดีกรมพิพิธภัณฑ์พระองค์แรก และองคมนตรีในรัชกาลที่ 5) ประสูติแต่หม่อมเอี่ยม ชยางกูร ณ อยุธยา เมื่อวันที่ 14 กรกฎาคม พ.ศ. 2424 มีโสทรอนุชาองค์เดียวคือ หม่อมเจ้าวิเศษศักดิ์ ชยางกูร ทรงเข้าพระราชพิธีเกษากันต์เมื่อวันที่ 23 มีนาคม พ.ศ. 2435 ทรงสำเร็จการศึกษาจากโรงเรียนพระตำหนักสวนกุหลาบ จากนั้นได้ทรงเข้ารับราชในกรมมหาดเล็ก และกระทรวงมหาดไทย จนได้ดำรงตำแหน่งสูงสุดเป็นสมุหเทศาภิบาลสำเร็จราชการมณฑล
ครอบครัว.
ชีวิตส่วนองค์เสกสมรสกับหม่อมเจ้าหญิงผุดผ่องพรรณ ชยางกูร ขนิษฐาต่างหม่อมมารดา หม่อมเชื้อ ชยางกูร ณ อยุธยา (สกุลเดิม โรจนดิศ) และหม่อมเนื่อง ชยางกูร ณ อยุธยา (สกุลเดิม ณ นคร) มีโอรสธิดา 16 คน
สิ้นชีพิตักษัย.
หม่อมเจ้าสฤษดิเดช ชยางกูร สิ้นชีพิตักษัยเมื่อวันที่ 4 พฤศจิกายน พ.ศ. 2498 พระราชทานเพลิงพระศพ ณ เมรุหน้าพลับพลาอิศริยาภรณ์ วัดเทพศิรินทราวาสราชวรวิหาร เมื่อวันที่ 26 ธันวาคม พ.ศ. 2498 โดยได้รับพระมหากรุณาธิคุณจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานพระโกศไม้สิบสองเป็นกรณีพิเศษ เนื่องจากทรงรับราชการมายาวนานตั้งแต่รัชสมัยพระบาทสมเด็จพระจุลจอมเกล้าเจ้าอยู่หัว
โอรสและธิดา.
หม่อมเจ้าสฤษดิเดช ชยางกูร มีโอรสธิดาทั้งสิ้น 16 คน ดังนี้
โอรสธิดาในหม่อมเจ้าผุดผ่องพรรณ ชยางกูร
องคมนตรี/สมาชิกวุฒิสภา.
องคมนตรี.
เมื่อวันที่ 4 เมษายน พ.ศ. 2458 พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้ดำรงตำแหน่งองคมนตรี
ต่อมาวันที่ 6 ธันวาคม พ.ศ. 2468 พระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ ให้ดำรงตำแหน่งองคมนตรีต่อไป โดยทรงดำรงตำแหน่งถึงวันที่ 14 กรกฎาคม พ.ศ. 2475
สมาชิกวุฒิสภา.
หม่อมเจ้าสฤษดิเดช ชยางกูร ได้รับพระบรมราชโองการแต่งตั้งเป็นสมาชิกวุฒิสภาไทย ชุดที่ 2 เมื่อวันที่ 18 พฤศจิกายน พ.ศ. 2490 โดยทรงดำรงตำแหน่งครั้งที่ 1 ระหว่างวันที่ 18 พฤศจิกายน พ.ศ. 2490 - 17 พฤศจิกายน พ.ศ. 2493 และครั้งที่ 2 ระหว่างวันที่ 18 พฤศจิกายน พ.ศ. 2493 - 17 พฤศจิกายน พ.ศ. 2496
เครื่องราชอิสริยาภรณ์.
เข็มพระราชทาน.
พ.ศ. 2454 - เข็มข้าหลวงเดิม